cyanic-selkie/wikianc huggingface dataset:
മങ്കി വെള്ളച്ചാട്ടം
കോയമ്പത്തൂർ ജില്ലയിലെ ആനമല മലനിരകളിലെ പൊള്ളാച്ചി-വാൽപ്പാറ റോഡിനു മുകളിലേക്കുള്ള ചുരം റോഡിന് സമീപം സ്ഥിതിചെയ്യുന്ന ഒരു പ്രകൃതിദത്ത വെള്ളച്ചാട്ടം ആണ് മങ്കി വെള്ളച്ചാട്ടം.
പൊള്ളാച്ചിയിൽ നിന്ന് ഏകദേശം 30 കിലോമീറ്റർ അകലെയാണ് മങ്കി വെള്ളച്ചാട്ടം സ്ഥിതിചെയ്യുന്നത്. ആളിയാർ ഡാമിൽ നിന്ന് 6 കിലോമീറ്റർ അകലെയായി സ്ഥിതിചെയ്യുന്ന ഈ പ്രകൃതിദത്ത വെള്ളച്ചാട്ടം സഞ്ചാരികളുടെ മനസിന് കുളിർമ്മ പകരുന്ന കാഴ്ചയാണ്. പൊള്ളാച്ചിയെയും വാൽപ്പാറയെയും ബന്ധിപ്പിക്കുന്ന റോഡിലാണ് മങ്കി വെള്ളച്ചാട്ടം.
അവലംബം
വർഗ്ഗം:തമിഴ്‌നാട്ടിലെ വെള്ളച്ചാട്ടങ്ങൾ
ഐസോൾ
മിസോറമിന്റെ തലസ്ഥാനമാണ്‌ ഈ സംസ്ഥാനത്തിലെ ഏറ്റവും വലിയ നഗരമായ ഐസോൾ. സമുദ്രനിരപ്പിൽനിന്നും 900 മീറ്റർ ഉയരത്തിൽ സ്ഥിതിചെയ്യുന്ന ഈ നഗരത്തിലേക്ക് ഷില്ലോങ്ങ്, ഗോഹാട്ടി, സിൽച്ചർ എന്നീ നഗരങ്ങളിലിനിന്നും റോഡ് മാർഗ്ഗം എത്തിച്ചേരാം. കൂടാതെ ഐസോളിലേക്ക് കൊൽക്കത്ത, ഗോഹാട്ടിഎന്നിവിടങ്ങളിൽനിന്നും വിമാനസർവ്വീസുമുണ്ട്
അവലംബം
വർഗ്ഗം:ഐസോൾ വർഗ്ഗം:മിസോറമിലെ പട്ടണങ്ങൾ വർഗ്ഗം:വടക്കുകിഴക്കൻ ഇന്ത്യയിലെ നഗരങ്ങൾ വർഗ്ഗം:ഇന്ത്യയിലെ സംസ്ഥാനതലസ്ഥാനങ്ങൾ
ടെഹാചാപി മലനിരകൾ
ടെഹാചാപി മലനിരകൾ പടിഞ്ഞാറൻ ഐക്യനാടുകളിൽ കാലിഫോർണിയയിലെ ട്രാൻസ്‍‍വേർസ് ശ്രേണീ വ്യൂഹത്തിലെ ഒരു പർവത നിരയാണ്. തെക്കൻ കേൺ കൗണ്ടിയിലും വടക്കുപടിഞ്ഞാറൻ ലോസ് ഏഞ്ചലസ് കൗണ്ടിയിലുമായി ഏകദേശം 64 മൈൽ ദൂരത്തിൽ ഈ ശ്രേണി വ്യാപിച്ചുകിടക്കുന്നു.
ദേശീയമൃഗങ്ങളുടെ പട്ടിക
വിവിധ രാജ്യങ്ങളിലെ ദേശീയ മൃഗങ്ങളുടെ പട്ടികയാണ് ചുവടെ ചേർത്തിരിക്കുന്നത്.
അവലംബം
വർഗ്ഗം:പട്ടികകൾ വർഗ്ഗം:ദേശീയ പ്രതീകങ്ങൾ
മരംകൊത്തിച്ചിന്നൻ
കാടുകളിൽ കാണാവുന്ന ഒരു മരംകൊത്തിയാണ് മരംകൊത്തിച്ചിന്നൻ   (Picumnus innominatus)(ഇംഗ്ലീഷ്  :SpeckledPiculet) .ഇന്ത്യയിൽ കൂടാതെ ബംഗ്ലാദേശ്, ഭൂട്ടാൻ, ശ്രീലങ്ക, ചൈന, ഹോങ്‌കോങ്, ഇന്ത്യോനേഷ്യ, മലേഷ്യ, മ്യാൻമർ, നേപ്പാൾ, പാകിസ്താൻ, തായ്ലന്റ്, വിയറ്റ്നാം എന്നിവടങ്ങളിലും ഇവയെ കാണാം.
അവംലംബം
വർഗ്ഗം:കേരളത്തിലെ മരംകൊത്തികൾ
അല്ലെൻ (ടെക്സസ്)
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ കൗണ്ടിയിൽപ്പെട്ട ഒരു നഗരമാണ് അല്ലെൻ. ഡാളസിന്റെ വടക്കൻ പ്രാന്തപ്രദേശത്തു സ്ഥിതി ചെയ്യുന്ന അല്ലെനിൽ 2010ലെ സെൻസസ് പ്രകാരം 84,246 പേർ വസിക്കുന്നു.
പുറത്തേയ്ക്കുള്ള കണ്ണികൾ
വർഗ്ഗം:അല്ലെൻ (ടെക്സസ്) വർഗ്ഗം:ഡാളസ്-ഫോർട്ട്‌വർത്ത് മെട്രോപ്ലെക്സ് വർഗ്ഗം:ടെക്സസിലെ കോളിൻ കൗണ്ടിയിലെ ജനവാസമുള്ള പ്രദേശങ്ങൾ വർഗ്ഗം:ടെക്സസിലെ പട്ടണങ്ങൾ വർഗ്ഗം:1872ൽ സ്ഥാപിതമായ ജനവാസപ്രദേശങ്ങൾ
റോസ ലക്സംബർഗ്
പോളിഷ്-ജൂത-ജർമ്മൻ മാർക്സിസ്റ്റ് സൈദ്ധാന്തികയും സോഷ്യലിസ്റ്റ് തത്ത്വശാസ്ത്രജ്ഞയും വിപ്ലവകാരിയുമായിരുന്നു റോസാ ലക്സംബർഗ് (മാർച്ച് 5, 1871 - ജനുവരി 15, 1919). സോഷ്യൽ ഡെമോക്രാറ്റിക് പാർട്ടി ഓഫ് ജർമ്മനി, ഇൻഡിപ്പെൻഡന്റ് സോഷ്യൽ ഡെമോക്രാറ്റിക് പാർട്ടി, കമ്മ്യൂണിസ്റ്റ് പാർട്ടി ഓഫ് ജർമ്മനി എന്നിവയ്ക്ക് വേണ്ടി പ്രവർത്തിച്ചു.
1914-ൽ സോഷ്യൽ ഡെമോക്രാറ്റിക് പാർട്ടി ഒന്നാം ലോകമഹായുദ്ധത്തിൽ ജർമ്മനി പങ്കുകൊള്ളുന്നതിനെ അനുകൂലിച്ചപ്പോൾ കാൾ ലിബ്നെക്റ്റുമൊത്ത് സ്പാർട്ടകുസ്ബുണ്ട് (സ്പാർട്ടസിസ്റ്റ് ലീഗ്) എന്ന വിപ്ലവപാർട്ടി രൂപവത്കരിച്ചു. 1919 ജനുവരി 1-ന് ഇത് കമ്മ്യൂണിസ്റ്റ് പാർട്ടി ഓഫ് ജർമ്മനി ആയി മാറി. 1918 നവംബറിൽ ജർമ്മൻ വിപ്ലവസമയത്ത് ഡീ റോട്ട ഫാന (ചെങ്കൊടി) എന്ന ഇടതുപക്ഷവിപ്ലവകാരികളുടെ കേന്ദ്രസംഘടന രൂപവത്കരിച്ചു.
1919-ലെ സ്പാർട്ടസിസ്റ്റ് വിപ്ലവത്തെ ഒരു തെറ്റായി കണക്കാക്കിയെങ്കിലും വിപ്ലവമാരംഭിച്ചതോടെ അതിനെ പിന്താങ്ങി. ഒന്നാം ലോകമഹായുദ്ധത്തിൽ പങ്കെടുത്തിരുന്ന വലതുപക്ഷപട്ടാളക്കാരടങ്ങിയ, വെയ്മാർ ഭരണത്തെ അനുകൂലിച്ചിരുന്ന, ഫ്രൈകോർപ്സ് വിപ്ലവം അടിച്ചമർത്തിയപ്പോൾ ലക്സംബർഗ്, ലിബ്നെക്റ്റ് എന്നിവരും നൂറുകണക്കിന് അനുയായികളും പിടിക്കപ്പെടുകയും കൊല്ലപ്പെടുകയും ചെയ്തു. മരണത്തോടെ സോഷ്യൽ ഡെമോക്രാറ്റുകൾക്കിടയിലും മാർക്സിസ്റ്റുകൾക്കിടയിലും ഇവർക്ക് രക്തസാക്ഷിപരിവേഷം കൈവന്നു.
പുറത്തേയ്ക്കുള്ള കണ്ണികൾ
വർഗ്ഗം:ജർമ്മൻ രാഷ്ട്രീയപ്രവർത്തകർ വർഗ്ഗം:കൊല ചെയ്യപ്പെട്ടവർ വർഗ്ഗം:1871-ൽ ജനിച്ചവർ വർഗ്ഗം:1919-ൽ മരിച്ചവർ വർഗ്ഗം:ജർമ്മൻ തത്ത്വചിന്തകർ വർഗ്ഗം:ജർമ്മൻ മാർക്സിസ്റ്റുകൾ വർഗ്ഗം:മാർക്സിസ്റ്റ് എഴുത്തുകാർ വർഗ്ഗം:ജൂത തത്ത്വചിന്തകർ വർഗ്ഗം:മാർക്സിസ്റ്റ് സൈദ്ധാന്തികർ വർഗ്ഗം:ജൂത സോഷ്യലിസ്റ്റുകൾ
നാർകോപോളിസ്
2012-ലെ മാൻ ബുക്കർ പ്രൈസ് ചുരുക്കപ്പട്ടികയിൽ പരിഗണിക്കപ്പെടുന്ന ജീത് തയ്യിലിന്റെ ഇംഗ്ലീഷ് നോവലാണ് നാർകോപോളിസ്.
പ്രമേയം
1970-കളിലെ ബോംബെജീവിതമാണ് നോവലിന്റെ പ്രമേയം. ന്യൂയോർക്കിൽ നിന്ന് വരുന്ന കേന്ദ്രകഥാപാത്രം കഞ്ചാവും വേശ്യാലയവും നിറഞ്ഞ ബോംബെയിലേക്ക് എത്തിപ്പെടുന്നതും തുടർന്ന് സംഭവിക്കുന്ന നാടകീയസംഭവങ്ങളും നോവലിൽ അവതരിക്കപ്പെടുന്നു. മയക്കുമരുന്ന്, മരണം, ലൈംഗികത, പ്രണയം, ദൈവം, അഭിനിവേശംഎന്നിവയൊക്കെ നോവലിൽ വിഷയമാവുന്നുണ്ട്.
പുറം കണ്ണികൾ
നാർകോപോളിസ് : ഇരുണ്ട കാലത്തിന്റെ ഹംസഗാനം
വർഗ്ഗം:ഇംഗ്ലീഷ് നോവലുകൾ
ഭാമ
മലയാളചലച്ചിത്ര മേഖലയിലെ ഒരു നടിയാണ് ഭാമ.
അഭിനയ ജീവിതം
2007 ലെ ലോഹിതദാസ് സംവിധാനം ചെയ്ത നിവേദ്യം എന്ന ചിത്രത്തിലാണ് ആദ്യമായി അഭിനയിച്ചത്. ഒരു പരസ്യ ചിത്രത്തിന്റെ ഇടക്ക് ലോഹിതദാസ് ഭാമയെ കാണാൻ ഇടയാവുകയും പിന്നീട് തന്റെ ചിത്രത്തിൽ അവസരം നൽകുകയും ചെയ്തു. ഈ ചിത്രത്തിൽ നായകനായി അഭിനയിച്ച വിനു മോഹനും ഒരു പുതുമുഖമായിരുന്നു. രണ്ടാമത്തെ ചിത്രം വിനയൻ സംവിധാനം ചെയ്ത ഹരീന്ദ്രൻ ഒരു നിഷ്കളങ്കൻ എന്ന ചിത്രമാണ്.
ആദ്യ ജീവിതം
വിദ്യാഭ്യാസം പൂർത്തീകരിച്ചത് മണർകാട് ഇൻഫന്റ് ജീസസ് സ്കൂൾ പിന്നീട് st.mary's high സ്കൂളിൽ
വിവാഹം
ദുബായിൽ ബിസിനസുകാരനായ ചെന്നിത്തല സ്വദേശി അരുൺ ആണ് ഭാമയുടെ ഭർത്താവ്.
പുറത്തേക്കുള്ള കണ്ണികൾ
വർഗ്ഗം:1988-ൽ ജനിച്ചവർ വർഗ്ഗം:മേയ് 23-ന് ജനിച്ചവർ വർഗ്ഗം:മലയാളചലച്ചിത്രനടിമാർ വർഗ്ഗം:സത്യൻ മെമ്മോറിയൽ ഫിലിം പുരസ്കാരം ലഭിച്ചവർ
ഡൊമിനിക് സാവിയോ
ഹ്രസ്വമായ ജീവിതത്തിനു ശേഷം കൗമാരപ്രായത്തിൽ മരിച്ച്, കത്തോലിക്കാസഭയിലെ വിശുദ്ധപദവിയിലേക്കുയർത്തപ്പെട്ട ഇറ്റലി സ്വദേശിയാണ് ഡൊമിനിക് സാവിയോ (ജനനം: ഏപ്രിൽ 2, 1842 – മരണം: മാർച്ച് 9, 1857). വിശുദ്ധ ജോൺ ബോസ്കോയുടെ ശിഷ്യനായിരുന്ന സാവിയോ, 14-ആം വയസ്സിൽ രോഗബാധിതനായി മരിക്കുമ്പോൾ, പുരോഹിതപദവിക്കായി പഠിക്കുകയായിരുന്നു.
സാവിയോയെക്കുറിച്ച് വലിയ മതിപ്പുണ്ടായിരുന്ന ഗുരു ജോൺ ബോസ്കോ, ശിഷ്യന്റെ ഒരു ജീവചരിത്രം "ഡോമിനിക് സാവിയോയുടെ ജീവിതം" എന്ന പേരിൽ എഴുതി. ഈ കൃതിയും സാവിയോയുടെ ജീവിതത്തിന്റെ മറ്റു വിവരണങ്ങളും വിശുദ്ധപദവിയുടെ തീരുമാനത്തിൽ നിർണ്ണായകമായി. മരണസമയത്തെ പ്രായമായ 14 വയസ്സ്, കാനോനീകരണത്തിന് സാവിയോയെ അനർഹനാക്കുന്നതായി പലരും കരുതിയെങ്കിലും, അതിഹ്രസ്വമായ സാധാരണജീവിതത്തിൽ പ്രകടിപ്പിച്ച പുണ്യധീരത (heroic virtue) ആ അസാധാരണ ബഹുമതിക്ക് മതിയാകുന്നതായി ഒടുവിൽ വിലയിരുത്തപ്പെട്ടു. 11-ആം വയസ്സിൽ മരിച്ച മരിയ ഗൊരെത്തിയും 15 വയസ്സിൽ മരിച്ച ലയോൺസിലെ പൊന്റിക്കസും ഉൾപ്പെടെ കൗമാരപ്രായത്തോളം മാത്രം ജീവിച്ച വിശുദ്ധർ വേറേയും ഉണ്ടെങ്കിലും, അവർക്കിടയിൽ, രക്തസാക്ഷിത്ത്വത്തിലൂടെയല്ലാതെ, സാധാരണജീവിതത്തിൽ കൈവരിച്ച പുണ്യപൂർണ്ണതയുടെ അടിസ്ഥാനത്തിൽ വിശുദ്ധപദവിയിലെത്തിയത് ഡോമിനിക് സാവിയോ മാത്രമാണ്. 1954 നവംബർ 24-ന് പീയൂസ് 12-ആം മാർപ്പാപ്പയാണ് സാവിയോയെ വിശുദ്ധനായി പ്രഖ്യാപിച്ചത്.
അവലംബം
വർഗ്ഗം:1842-ൽ ജനിച്ചവർ വർഗ്ഗം: 1857-ൽ മരിച്ചവർ വർഗ്ഗം:ഏപ്രിൽ 2-ന് ജനിച്ചവർ വർഗ്ഗം:മാർച്ച് 9-ന് മരിച്ചവർ വർഗ്ഗം:കത്തോലിക്കാസഭയിലെ വിശുദ്ധർ
അയ്യൻചിറങ്ങര ഭഗവതി ക്ഷേത്രം
അയ്യൻചിറങ്ങര ഭഗവതി ക്ഷേത്രം
എറണാകുളം ജില്ലയിൽ, പെരുമ്പാവൂരിൽ നിന്നും തെക്കു മാറി  ക്ഷേത്ര സങ്കൽപ്പങ്ങളും ഗ്രാമഭംഗിയും   ഒത്തുചേർന്ന അയ്യൻചിറങ്ങര ദേശത്ത് ദുർഗ്ഗാ - ഭദ്ര ദേവിമാർ തുല്യപ്രാധാന്യത്തിൽ നാലുകെട്ടിനുള്ളിൽ കുടികൊള്ളുന്നു. ദുർഗ്ഗ - ഭദ്ര ദേവിമാർ നാലുകെട്ടിനുള്ളിലും തെക്കോട്ട് പ്രതിഷ്ഠയുള്ളതുമായ കേരളത്തിലെ ഏക ക്ഷേത്രമാണ് അയ്യൻചിറങ്ങര ഭഗവതി ക്ഷേത്രം. ഉഗ്രരൂപത്തിൽ ശാന്തസ്വരൂപിണിയായി ഭദ്രകാളി ദേവിയും അതി പ്രസന്നവദനയായി ദുർഗ്ഗാ ദേവിയും കുടികൊള്ളുന്ന ഇവിടെ  ഉപദേവതകളായി ശാസ്താവും, മഹാ വിഷ്ണുവും, ഗണപതിയും, നാഗദൈവങ്ങലും കുടികൊള്ളുന്നു.മകരത്തിലെ ഭരണി നാളിലാണ് ഇവിടത്തെ തിരുവുത്സവം. ഉത്സവനാളുകളിൽ ദേവിമാരുടെ ഇഷ്ട വഴിപാടായ കളമെഴുത്തും പാട്ടും അനുഷ്ഠാന കലയായ മുടിയേറ്റും ആണ്ടുതോറും നടത്തി വരുന്നു.ഇവിടുത്തെ ദേവിമാരെ ദർശിച്ചാൽ സർവ്വ ഐശ്വര്യവും ഉദ്ധിഷ്ടകാര്യസിദ്ധിയും, ദുരിത - രോഗ നിവാരണവും ഉണ്ടാകുമെന്നാണ് വിശ്വാസം. അയ്യൻചിറങ്ങര അമ്മമാരാണ് പരമാത്മാവും, പ്രകൃതിയും, വികൃതിയും, ജീവനും, ബുദ്ധിയും, കലാകാവ്യങ്ങളും, പരബ്രഹ്മവും, കുണ്ഡലിനി ശക്തിയുമെല്ലാം എന്ന് ഭക്തർ വിശ്വസിക്കുന്നു. മംഗല്യഭാഗ്യത്തിനും, സന്താനലബ്ധിക്കുമായി ദുർഗ്ഗാ ദേവിയെയും, സാമ്പത്തികക്ലേശ നിവാരണത്തിനും, രോഗ ശാന്തിക്കുമായി ഭദ്ര ദേവിയെയും ഭക്തർ തൊഴുത് പ്രാർത്ഥിക്കുന്നു.
പെരുമ്പാവൂരിൽ നിന്നും PP റോഡ് വഴി 10 കിലോമീറ്റർ സഞ്ചരിച്ചാൽ ക്ഷേത്രത്തിൽ എത്തിച്ചേരാം.
വർഗ്ഗം:എറണാകുളം ജില്ലയിലെ ക്ഷേത്രങ്ങൾ
നിറ്റോബെ ഇനാസൊ
വ്യത്യസ്തരീതിയിലാണ് ജപ്പാനിലും പടിഞ്ഞാറൻ രാജ്യങ്ങളിലും Bushido: The Soul of Japan സ്വീകരിക്കപ്പെട്ടത്. ജപ്പാനിൽ 1980 വരെ പുസ്തകം ഏറെക്കുറെ തിരസ്കരിക്കപ്പെടുകയും വലിയതോതിൽ വിമർശിക്കപ്പെടുകയും ചെയ്തു.80-കളിലാണ് പിന്നീടത് വൻ ജനപ്രീതിനേടിയത്.ക്ഷേ 1904-5 ലെ ജപ്പാൻ-റഷ യുദ്ധത്തെ തുടർന്ന്പ ടിഞ്ഞാറൻ രാജ്യങ്ങളിൽ Bushido വന്വിയജമാകുകയും നിരവധി ഭാഷകളിലേക്ക് പരിഭാഷ ചെയ്യപ്പെടുകയും ചെയ്തു.
അവലംബങ്ങൾ
വർഗ്ഗം:1862-ൽ ജനിച്ചവർ വർഗ്ഗം:1933-ൽ മരിച്ചവർ വർഗ്ഗം:ജപ്പാനീസ് എഴുത്തുകാർ വർഗ്ഗം:ക്രിസ്ത്യൻ എഴുത്തുകാർ വർഗ്ഗം:നയതന്ത്രജ്ഞർ വർഗ്ഗം:ജപ്പാനീസ് നയതന്ത്രജ്ഞർ വർഗ്ഗം:ടോക്കിയോ സർവകലാശാലാദ്ധ്യാപകർ
ജെ. ജയലളിത
തമിഴ് നാട് മുഖ്യമന്ത്രിയായിരുന്നു '''ജെ. ജയലളിത (ഫെബ്രുവരി 24, 1948 — ഡിസംബർ 5, 2016) എന്ന ജയലളിത ജയറാം''' (ஜெயலலிதா ஜெயராம்). എ.ഐ.എ.ഡി.എം.കെ.യുടെ ജനറൽ സെക്രട്ടറി കൂടിയാണ് ജയലളിത. പുരട്ച്ചി തലൈവി എന്നും അമ്മ എന്നും പാർട്ടി പ്രവർത്തകർ ജയലളിതയെ വിളിക്കാറുണ്ട്. രാഷ്ട്രീയത്തിൽ പ്രവേശിക്കുന്നതിനു മുൻപ് തമിഴ് ചലച്ചിത്ര രംഗത്തെ ഒരു അഭിനേത്രി ആയിരുന്നു.
തമിഴ്നാട് മുഖ്യമന്ത്രിയായിരുന്ന എം.ജി.രാമചന്ദ്രനാണ് ജയലളിതയെ രാഷ്ട്രീയത്തിലേക്ക് പ്രവേശിപ്പിക്കുന്നത്, എന്നാൽ ഈ വാദം തെറ്റാണെന്ന് ജയലളിത തന്നെ പൊതുവേദികളിൽ പറഞ്ഞിട്ടുണ്ട്.1984–89 കാലഘട്ടത്തിൽ ജയലളിത തമിഴ് നാട്ടിൽ നിന്നും രാജ്യസഭയിലേക്കു തിരഞ്ഞെടുക്കപ്പെട്ടു. എം.ജി.ആറിന്റെ മരണ ശേഷം, പാർട്ടിയിലെ അനിഷേധ്യ ശക്തിയായി അവർ മാറി, ജാനകീ രാമചന്ദ്രനു ശേഷം തമിഴ് നാട്ടിലെ രണ്ടാമത്തെ വനിതാ മുഖ്യമന്ത്രിയായി അവർ അധികാരമേറ്റെടുത്തു. 1972 ൽ തമിഴ് നാട് സർക്കാർ കലൈമാമണി പുരസ്കാരം നൽകുകയുണ്ടായി. 1999 ൽ മദ്രാസ് സർവ്വകലാശാല ബഹുമാന പുരസ്സരം ഡോക്ടറേറ്റ് ബിരുദം നൽകി ആദരിച്ചു.
ആദ്യകാല ജീവിതം, വിദ്യാഭ്യാസം, കുടുംബം
1948 ഫെബ്രുവരി 24 ന് തമിഴ് നാട്ടിൽ നിന്നും മൈസൂറിൽ താമസമാക്കിയ അയ്യങ്കാർ കുടുംബത്തിലായിരുന്നു ജയലളിത ജനിച്ചത്. ജയലളിതയുടെ മുത്തശ്ശൻ അക്കാലത്ത് മൈസൂർ രാജാവിന്റെ ഡോക്ടറായി ജോലി നോക്കുകയായിരുന്നു. ജയലളിതയുടെ പിതാവ് അഭിഭാഷകനായിരുന്നു. മൈസൂർ രാജാവായിരുന്ന ജയചാമരാജേന്ദ്ര വൊഡയാറുമായുള്ള തങ്ങളുടെ അടുപ്പം സൂചിപ്പിക്കാനും കൂടിയായിരുന്നു ജയലളിതയുടെ കുടുംബക്കാർ അവരുടെ പേരിനു കൂടെ ജയ എന്നു ചേർത്തത്. ജയലളിതയ്ക്ക് രണ്ട് വയസ്സായപ്പോഴേയ്ക്കും പിതാവ് മരണമടഞ്ഞു. സ്കൂളിൽ കോമളവല്ലി എന്ന പേരാണ് നൽകിയത്. ചർച്ച് പാർക്ക് കോൺവെന്റ് സ്കൂളിലായിരുന്നു പ്രാഥമിക വിദ്യാഭ്യാസം. ബിഷപ്പ് കോട്ടൺ ഹിൽ ഗേൾസ് ഹൈസ്കൂളിൽ നിന്നുമായിരുന്നു സ്കൂൾ വിദ്യാഭ്യാസം പൂർത്തിയാക്കിയത്. സ്കൂളിൽ മികച്ച വിദ്യാർത്ഥിനി ആയിരുന്നതിനാൽ ഉപരി പഠനത്തിനായി സ്കോളർഷിപ്പു വാഗ്ദാനം ലഭിക്കുകയുണ്ടായി. അമ്മയായ വേദവല്ലിയോടൊപ്പം, ആദ്യം ബംഗളൂരിലേയ്ക്കും പിന്നീട് ചെന്നെയിലേയ്ക്കും താമസം മാറുകയും സിനിമയിലേയ്ക്ക് അവസരം തേടാനും തീരുമാനിച്ചു.
സിനിമാ ജീവിതം
ജയലളിതയുടെ അമ്മ സന്ധ്യ എന്ന പേരിൽ സിനിമയിൽ അഭിനയിച്ചു തുടങ്ങി. ജയലളിതക്ക് 15 വയസ്സുള്ളപ്പോൾ തന്നെ അവർ സിനിമയിൽ അഭിനയിച്ചു തുടങ്ങി. തന്റെ പഠനത്തിന് വിഘാതം വരാത്ത രീതിയിൽ വേനലവധിക്കും, രാത്രികളിലും മറ്റുമായിരുന്നു ചിത്രീകരണങ്ങൾ. 1964 ൽ ചിന്നഡ കൊംബെ എന്ന കന്നഡ ചലച്ചിത്രത്തിലാണ് ജയലളിത നായികയായി അഭിനയിച്ചത്.
രാഷ്ട്രീയം
എം.ജി.രാമചന്ദ്രനോടൊപ്പം ആണ് അവരുടെ സിനിമാ ജീവിതം ആരംഭിച്ചത്, ഇത് അദ്ദേഹവുമായുള്ള അടുപ്പത്തിനു വഴിയൊരുക്കി. 1980-ൽ ജയലളിത എം.ജി.ആറിന്റെ എ.ഐ.എ.ഡി.എം.കെ.യിൽ അംഗമായി, അവരുടെ രാഷ്ട്രീയ പ്രവേശനം മുതിർന്ന നേതാക്കൾക്കൊന്നും താൽപര്യമുള്ളതായിരുന്നില്ല. എന്നാൽ അവർക്കെതിരായ വ്യക്തമായ ചേരിതിരിവ് പാർട്ടിക്കുള്ളിലുണ്ടാവുന്നത് എം.ജി.ആർ അസുഖം മൂലം അമേരിക്കയിലേക്ക് ചികിത്സക്കായി പോയപ്പോഴാണ് ജയലളിത പാർട്ടിയിലെ ചോദ്യം ചെയ്യപ്പെടാത്ത ശക്തിയായി ഉയരുന്നത്. എം.ജി.ആർ. നടപ്പിലാക്കിയ ഉച്ച ഭക്ഷണ പരിപാടിയുടെ ചുമതലയും ലഭിച്ചത് ജയലളിതക്കായിരുന്നു. പിന്നീട് അവർ രാജ്യസഭാംഗമായി. എം.ജി.ആറിന്റെ മരണത്തിന് ശേഷം രാജ്യസഭാംഗമെന്ന സ്ഥാനം രാജിവെച്ച ജയ സംസ്ഥാന രാഷ്ട്രീയത്തിലേക്ക് തിരിച്ചു വന്നു.
പാർട്ടിയിൽ ഒരു പിളർപ്പിനു വഴിവെച്ചു കൊണ്ട് എം.ജി.രാമചന്ദ്രന്റെ ഭാര്യ ജാനകീ രാമചന്ദ്രൻ പാർട്ടിയിൽ അവകാശവാദമുന്നയിച്ചു. 1989ൽ നടന്ന തിരഞ്ഞെടുപ്പിൽ ഈ പിളർപ്പ് മുതലെടുത്ത് ഡി.എം.കെ. അധികാരത്തിലെത്തി. ഡി.എം.കെ.യുടെ ഭരണകാലത്തിനിടെ പാർട്ടിയെ തന്റെ അധികാരത്തിനു കീഴിലാക്കാൻ ജയയ്ക്ക് കഴിഞ്ഞു. ജാനകി രാമചന്ദ്രൻ രാഷ്ട്രീയത്തിൽ നിന്ന് പിന്മാറിയതോടെ ജയലളിതക്ക് ശത്രുക്കളൊന്നും തന്നെ ഇല്ലാതായി. 1991ലെ തിരഞ്ഞെടുപ്പിൽ വൻ ഭൂരിപക്ഷത്തോടെ ജയിച്ച ജയ ആദ്യമായി തമിഴ് നാട് മുഖ്യമന്ത്രിയായി.
എന്നാൽ അഴിമതി ആരോപണങ്ങളുടെ ഒരു പരമ്പരയാണ് ജയയുടെ ഭരണ കാലത്തുണ്ടായത്. 1996ലെ തിരഞ്ഞെടുപ്പിൽ ഇത് വ്യക്തമായി പ്രതിഫലിക്കുകയും, അവർക്ക് അധികാരം നഷ്ടപ്പെടുകയും ചെയ്തു. ജയലളിതയുടെ ഭരണ കാലത്ത് നടത്തിയ അഴിമതികളുടെ പേരിൽ അവർ അറസ്റ്റു ചെയ്യപ്പെട്ടു. ജയലളിതയ്ക്കെതിരായ കേസ്സുകൾ വിചാരണ ചെയ്യുന്നതിന് പ്രത്യേക കോടതി രൂപവത്കരിക്കുകയും ചെയ്തു. 2001ലെ തിരഞ്ഞെടുപ്പിൽ ജയ മത്സരിക്കാനായി പത്രിക നൽകിയെങ്കിലും അഴിമതി കേസ്സുകളിൽ വിചാരണ നേരിടുന്ന അവർക്ക് മത്സരിക്കാൻ യോഗ്യതയില്ലെന്നാണ് തിരഞ്ഞെടുപ്പ് കമ്മിഷൻ വിധിച്ചത്. എങ്കിലും എ.ഐ.ഡി.എം.കെ. വൻ ഭൂരിപക്ഷത്തോടെ അധികാരത്തിലെത്തുക തന്നെ ചെയ്തു.
ജനപ്രാതിനിധ്യ നിയമ പ്രകാരം തിരഞ്ഞെടുപ്പിൽ മത്സരിക്കാൻ യോഗ്യത നിഷേധിക്കപ്പെട്ട ജയയെ മുഖ്യമന്ത്രിയായി സത്യപ്രതിജ്ഞ ചെയ്യാൻ ഗവർണർ ഫാത്തിമാ ബീവി ക്ഷണിച്ചു. ഇത് ഏതാണ്ട് നാല് മാസം നീണ്ടുനിന്ന നിയമ യുദ്ധത്തിലേക്കാണ് നയിച്ചത്. മുഖ്യമന്ത്രിയായി തുടരാൻ ജയയ്ക്ക് യോഗ്യത ഇല്ലെന്ന് 2001 സെപ്റ്റംബർ 21 ന് സുപ്രീം കോടതി (ഇന്ത്യ) വിധിച്ചതോടെ ജയയുടെ ഭരണം അവസാനിച്ചു. അന്നു തന്നെ ജയലളിത മുഖ്യമന്ത്രി സ്ഥാനം രാജി വച്ചു.
സംഭവ ബഹുമലമായിരുന്നു അവർ അധികാരത്തിലിരുന്ന നാലു മാസങ്ങൾ. മുൻ മുഖ്യമന്ത്രിയായിരുന്ന കരുണാനിധിയെയും രണ്ട് കേന്ദ്രമന്ത്രിമാരെയും അവർ അറസ്റ്റു ചെയ്തു. വീണ്ടും തിരഞ്ഞെടുപ്പിൽ മത്സരിക്കാനാവുമെന്ന പ്രതീക്ഷയോടെയാണ് അവർ രാജിവെച്ചൊഴിഞ്ഞത്.
അനധികൃത സ്വത്തു സമ്പാദന കേസ്
1991-1996 കാലഘട്ടത്തിൽ ജയലളിത ആദ്യമായി തമിഴ്നാട് മുഖ്യമന്ത്രിയായിരുന്ന സമയത്ത് അനധികൃതമായി 66.65 കോടി രൂപ സമ്പാദിച്ചെന്നതാണ് കേസ്. ജയലളിത, സുഹൃത്ത് ശശികല, ശശികലയുടെ ബന്ധുക്കളായ ഇളവരശി, സുധാകരൻ എന്നിവരാണ് കേസ്സിലെ മറ്റു പ്രധാന പ്രതികൾ.
മരണം
2016 ഡിസംബർ 5 തിങ്കളാഴ്ച്ച രാത്രി 11.30-ഓടെയാണ് ജയലളിത മരണത്തിന് കീഴടങ്ങിയതെന്ന് അപ്പോളോ ആസ്പത്രി പുറത്തുവിട്ട വാർത്താക്കുറിപ്പിൽ പറയുന്നു.മൂന്നു ദശാബ്ദക്കാലത്തോളം തമിഴ്നാട് രാഷ്ട്രീയത്തിന്റെ കേന്ദ്രബിന്ദുവായിരുന്ന ജെ. ജയലളിത 68 ആം വയസ്സിൽ ആണ് അന്തരിച്ചത് . 2016 സെപ്റ്റംബർ 22ന് ആശുപത്രിയിൽ പ്രവേശിച്ച ജയയുടെ രോഗവിവരം ആശുപത്രി പുറത്തു വിട്ടിരുന്നില്ല.2016 ഡിസംബർ 6 ചൊവ്വാഴ്ച വൈകിട്ട് 6.00 ന്  മറീന ബീച്ചിൽ എം.ജി.ആർ സ്മാരകത്തോട് ചേർന്ന് പൂർണ്ണ സംസ്ഥാനബഹുമതികളോടെ മൃതദേഹം സംസ്കരിച്ചു.
ദിവസങ്ങളായി ജയലളിത യുടെ മരണത്തെപ്പറ്റി അഭ്യൂഹ ങ്ങൾ പരന്നിരുന്നു. 2016 ഡിസംബർ 4 ഞായറാഴ്ച വൈകുന്നേരം ഹൃദയസ്തംഭനം ഉണ്ടായതോടെ അഭ്യൂഹം ശക്‌തമായി. തുടർന്നു ഹൃദയപ്രവർത്തനം നടത്തുന്ന ഇസിഎംഒ സംവിധാനത്തിൽ ജീവൻ നിലനിർത്തുകയായിരുന്നു. ലണ്ടനിൽനിന്നു ഡോ. റിച്ചാർഡ് ബെയ്ലിയും ഡൽഹിയിൽനിന്ന് എഐഐഎംഎസിലെ വിദഗ്ദ്ധരും ആശുപത്രിയിലെത്തിയിരുന്നു . പിൻഗാമിയായി ധനമന്ത്രി ഒ. പനീർശെൽവം അർധരാത്രിയിൽ തന്നെ ഗവർണറുടെ മുമ്പാകെ സത്യപ്രതിജ്‌ഞ ചെയ്തു സ്‌ഥാനമേറ്റു.
ജയയുടെ മരണത്തെ തുടർന്ന് ലക്ഷക്കണക്കിന് ആളുകൾ തെരുവിലിറങ്ങിയതോടെ സംസ്‌ഥാനമെമ്പാടും സുരക്ഷ ശക്‌തമാക്കിയിരുന്നു.സംഘർഷം ഭയന്നു ചെന്നൈ നഗരത്തിലെ പെട്രോൾ പമ്പുകളും കടകളും സ്കൂളുകളും സ്വകാര്യസ്‌ഥാപനങ്ങളും നേരത്തെ അടച്ചു.കേരളത്തിൽ സംസ്ഥാനവ്യാപകമായി എല്ലാ വിദ്യാഭ്യാസസ്ഥാപനങ്ങൾക്കും  സർക്കാർ ഓഫീസുകൾക്കും മുഖ്യമന്ത്രി പിണറായി വിജയൻ  അവധി നൽകി ഒരു ദിവസം ദുഃഖാചരണം രേഖപ്പെടുത്തി. തമിഴ്നാട് മുഖ്യമന്ത്രിയായിരുന്ന ജയലളിതയുടെ മരണത്തെക്കുറിച്ച് അന്വേഷിക്കുമെന്ന് ഒ.പനീർസെൽവം 2017 ഫെബ്രുവരി 8 നു അറിയിച്ചു ജയലളിതയുടെ ഉടമസ്ഥതയിലുള്ള കോടനാട് എസ്റ്റേറ്റിലെ കാവൽക്കാരന്റെ മരണം ഏറെ കോളിളക്കം സൃഷ്ടിച്ചിരുന്നു.
സ്രോതസ്സുകൾ
വർഗ്ഗം:1948-ൽ ജനിച്ചവർ വർഗ്ഗം:ഫെബ്രുവരി 24-ന് ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:തമിഴ്‌നാട്ടിലെ മുഖ്യമന്ത്രിമാർ വർഗ്ഗം:തമിഴ്‌ചലച്ചിത്രനടിമാർ വർഗ്ഗം:തമിഴ് രാഷ്ട്രീയ നേതാക്കൾ വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ വർഗ്ഗം:ഇന്ത്യയിലെ വനിതാ മുഖ്യമന്ത്രിമാർ വർഗ്ഗം:എ.ഐ.ഡി.എം.കെ. നേതാക്കൾ വർഗ്ഗം:ഇന്ത്യയിലെ അഭിനേതാക്കളായ രാഷ്ട്രീയക്കാർ വർഗ്ഗം:തമിഴ്നാട് രാഷ്ട്രീയത്തിലെ സ്ത്രീകൾ വർഗ്ഗം:2016-ൽ മരിച്ചവർ വർഗ്ഗം:ഡിസംബർ 5-ന് മരിച്ചവർ വർഗ്ഗം:ജയലളിത വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ
അബിസീനിയൻ പൂച്ച
പ്രാചീന ഈജിപ്തുകാർ മെരുക്കിയെടുത്ത ഒരു പൂച്ചവർഗ്ഗമാണ് അബിസീനിയൻ പൂച്ച. ഇന്നത്തെ വളർത്തു പൂച്ചകളിൽ ഏറെയും ഇവയുടെ പിന്തുടർച്ചക്കാരാണ്. നല്ല ബുദ്ധിശക്തിയും ഇണക്കവുമുള്ളവയാണ് അബിസീനിയൻ പൂച്ചകൾ. അമേരിക്കയിൽ പ്രിയമേറിയ പെറ്റുകളാണിവ. വലിയ ചെവികൾ ഉള്ളതുകാരണം ഇവയ്ക്ക് നല്ല കേഴ്വി ശക്തിയുമുണ്ട്. മറ്റ് പുച്ചകളെ അപേക്ഷിച്ച് ചെറിയ വാലാണിവയ്ക്കുള്ളത്. 14 വർഷമാണ് ഇവയുടെ ശരാശരി ആയുസ്സ്.
അവലംബം
വർഗ്ഗം:പൂച്ചകൾ
മിലാൻ
ഇറ്റലിയിലെ ഏറ്റവും വലിയ രണ്ടാമത്തെ നഗരമാണ് മിലാൻ (Milan അഥവാ ; Milano ; Milan  (Milanese variant))  ലൊംബാർഡിയുടെ തലസ്ഥാനമായ ഇവിടത്തെ ജനസംഖ്യ13,62,695 ആണ് മിലാൻ മെട്രോ പ്രദേശത്തിലെ ജനസംഖ്യ 3,229,000. ആണ്. ലോകത്തിലെ ഫാഷൻ തലസ്ഥാനം എന്ന് അറിയപ്പെടുന്നു. എ.സി. മിലാൻ, ഇന്റർ മിലാൻ എന്നീ ഫുട്ബോൾ ക്ലബുകളുടെ ആസ്ഥാനം ഈ നഗരമാണ്.
വടക്കൻ ഇറ്റലിയിലെ ഒരു നഗരവും ലോംബാർഡിയുടെ തലസ്ഥാനവും റോമിന് ശേഷം ഇറ്റലിയിലെ ഏറ്റവും ജനസംഖ്യയുള്ള രണ്ടാമത്തെ നഗരവുമാണ് മിലാൻ.പടിഞ്ഞാറൻ റോമൻ സാമ്രാജ്യത്തിന്റെ തലസ്ഥാനമായും മിലൻ ഡച്ചി, ലോംബാർഡി-വെനീഷ്യ സാമ്രാജ്യമായും മിലാൻ പ്രവർത്തിച്ചു.നഗരത്തിന്റെ ശരിയായ ജനസംഖ്യ 1.4 ദശലക്ഷമാണ്, മെട്രോപൊളിറ്റൻ നഗരത്തിൽ 3,261,873 നിവാസികളുണ്ട്.ഭരണപരമായ മെട്രോപൊളിറ്റൻ നഗരത്തിന്റെ അതിരുകൾക്കപ്പുറത്തേക്ക് വ്യാപിച്ചുകിടക്കുന്ന അതിന്റെ തുടർച്ചയായ നഗര പ്രദേശം 5,270,000 നിവാസികളുള്ള യൂറോപ്യൻ യൂണിയനിലെ അഞ്ചാമത്തെ വലിയ പ്രദേശമാണ്.ഗ്രേറ്റർ മിലാൻ എന്നറിയപ്പെടുന്ന വിശാലമായ മിലാൻ മെട്രോപൊളിറ്റൻ പ്രദേശത്തെ ജനസംഖ്യ 8.2 ദശലക്ഷമായി കണക്കാക്കപ്പെടുന്നു, ഇത് ഇറ്റലിയിലെ ഏറ്റവും വലിയ മെട്രോപൊളിറ്റൻ പ്രദേശവും യൂറോപ്യൻ യൂണിയനിലെ നാലാമത്തെ വലിയ പ്രദേശവുമാണ്
കല, വാണിജ്യം, രൂപകൽപ്പന, വിദ്യാഭ്യാസം, വിനോദം, ഫാഷൻ, ധനകാര്യം, ആരോഗ്യ സംരക്ഷണം, മാധ്യമങ്ങൾ, സേവനങ്ങൾ, ഗവേഷണം, ടൂറിസം എന്നീ മേഖലകളിലെ കരുത്തുകളുള്ള മിലാൻ ഒരു പ്രമുഖ ആൽഫ ആഗോള നഗരമായി കണക്കാക്കപ്പെടുന്നു. ഇറ്റലിയിലെ സ്റ്റോക്ക് എക്സ്ചേഞ്ചും (ഇറ്റാലിയൻ: ബോർസ ഇറ്റാലിയാന) ദേശീയ, അന്തർദേശീയ ബാങ്കുകളുടെയും കമ്പനികളുടെയും ആസ്ഥാനവും അതിന്റെ ബിസിനസ്സ് ജില്ല ഹോസ്റ്റുചെയ്യുന്നു. ജിഡിപിയുടെ കാര്യത്തിൽ, ലണ്ടനും പാരീസും കഴിഞ്ഞാൽ യൂറോപ്യൻ യൂണിയൻ നഗരങ്ങളിൽ മൂന്നാമത്തെ വലിയ സമ്പദ്‌വ്യവസ്ഥയാണിത്, കൂടാതെ യൂറോപ്യൻ യൂണിയൻ മൂലധന ഇതര നഗരങ്ങളിൽ ഏറ്റവും സമ്പന്നവുമാണ് ഇത്. മിലാനെ നീല വാഴപ്പഴത്തിന്റെ ഭാഗമായും "യൂറോപ്പിനായുള്ള നാല് മോട്ടോറുകളിൽ" ഒന്നായും കണക്കാക്കുന്നു.
ലോകത്തെ നാല് ഫാഷൻ തലസ്ഥാനങ്ങളിലൊന്നായി ഈ നഗരം അംഗീകരിക്കപ്പെട്ടു മിലാൻ ഫാഷൻ വീക്ക്, മിലാൻ ഫർണിച്ചർ മേള എന്നിവയുൾപ്പെടെ നിരവധി അന്തർദ്ദേശീയ പരിപാടികൾക്കും മേളകൾക്കും നന്ദി, നിലവിൽ ലോകത്തിലെ ഏറ്റവും വലിയ വരുമാനം, സന്ദർശകർ, വളർച്ച എന്നിവയിൽ. 1906 ലും 2015 ലും ഇത് യൂണിവേഴ്സൽ എക്‌സ്‌പോസിഷന് ആതിഥേയത്വം വഹിച്ചു. ദേശീയതലത്തിൽ എൻറോൾ ചെയ്ത വിദ്യാർത്ഥികളിൽ 11% വരുന്ന നിരവധി സാംസ്കാരിക സ്ഥാപനങ്ങൾ, അക്കാദമികൾ, സർവ്വകലാശാലകൾ എന്നിവ നഗരത്തിലുണ്ട്. ലിയനാർഡോ ഡാവിഞ്ചിയുടെ പ്രധാന കൃതികൾ ഉൾപ്പെടെ ലോകത്തിലെ ഏറ്റവും പ്രധാനപ്പെട്ട ശേഖരങ്ങൾ ഉൾക്കൊള്ളുന്ന മ്യൂസിയങ്ങളും ആർട്ട് ഗാലറികളും ആകർഷിക്കുന്ന മിലാൻ പ്രതിവർഷം 8 ദശലക്ഷം വിദേശ സന്ദർശകരുടെ ലക്ഷ്യസ്ഥാനമാണ്. നിരവധി ആ ury ംബര ഹോട്ടലുകൾ ഈ നഗരത്തിന് സേവനം നൽകുന്നു, മിഷേലിൻ ഗൈഡ് ലോകത്തിലെ ഏറ്റവും കൂടുതൽ നക്ഷത്രമിട്ട അഞ്ചാമത്തെ നഗരമാണിത്. യൂറോപ്പിലെ ഏറ്റവും വിജയകരമായ രണ്ട് ഫുട്ബോൾ ടീമുകളായ എ.സി. മിലാൻ, എഫ്.സി. ഇന്റർനേഷ്യോണലും യൂറോപ്പിലെ പ്രധാന ബാസ്‌ക്കറ്റ്ബോൾ ടീമുകളിലൊന്നായ ഒളിമ്പിയ മിലാനോയും. കോർട്ടിന ഡി ആംപെസ്സോയ്‌ക്കൊപ്പം 2026 ലെ വിന്റർ ഒളിമ്പിക്സിന് മിലാൻ ആതിഥേയത്വം വഹിക്കും.
ടോപ്പണിമി
റോമൻ മെഡിയൊലാനത്തിന്റെ അവശിഷ്ടങ്ങൾ: ഇംപീരിയൽ കൊട്ടാരം.
മിലാൻ (ലോംബാർഡ്: മിലാൻ [miˈlãː]) എന്ന പേരിന്റെ ഉത്പത്തി അനിശ്ചിതത്വത്തിലാണ്. ലാറ്റിൻ പദമായ മീഡിയോ (മധ്യത്തിൽ), പ്ലാനസ് (പ്ലെയിൻ) എന്നിവയിൽ നിന്നാണ് മെഡിയോളാനം എന്ന ലാറ്റിൻ നാമം വന്നതെന്ന് ഒരു സിദ്ധാന്തം പറയുന്നു. എന്നിരുന്നാലും, ചില പണ്ഡിതന്മാർ വിശ്വസിക്കുന്നത് കെൽറ്റിക് റൂട്ട് ലാനിൽ നിന്നാണ്, അതായത് ഒരു ഉൾവശം അല്ലെങ്കിൽ അതിർത്തി നിർണ്ണയിക്കപ്പെട്ട പ്രദേശം (വെൽഷ് പദത്തിന്റെ ഉറവിടം, "ഒരു സങ്കേതം അല്ലെങ്കിൽ പള്ളി" എന്നർത്ഥം വരുന്ന ലാൻ എന്ന വെൽഷ് പദത്തിന്റെ ഉറവിടം, ആത്യന്തികമായി ഇംഗ്ലീഷ് / ജർമ്മൻ ഭൂമിയിലേക്ക് അറിയുക), അതിൽ കെൽറ്റിക് കമ്മ്യൂണിറ്റികൾ ഉപയോഗിച്ചിരുന്നു. ആരാധനാലയങ്ങൾ നിർമ്മിക്കുക. അതിനാൽ മെഡിയൊലാനത്തിന് ഒരു കെൽറ്റിക് ഗോത്രത്തിന്റെ കേന്ദ്ര പട്ടണത്തെയോ സങ്കേതത്തെയോ സൂചിപ്പിക്കാൻ കഴിയും. വാസ്തവത്തിൽ, ഫ്രാൻസിലെ അറുപതോളം ഗാലോ-റോമൻ സൈറ്റുകൾക്ക് "മെഡിയൊലാനം" എന്ന പേര് ലഭിച്ചു, ഉദാഹരണത്തിന്: സെയിന്റ്സ് (മെഡിയൊലാനം സാന്റോണം), എവ്ര്യൂക്സ് (മെഡിയൊലാനം ഓലർകോറം). ഇതിനുപുറമെ, മറ്റൊരു സിദ്ധാന്തം നഗരത്തിന്റെ പുരാതന ചിഹ്നമായ പന്നി വിത്തുപാകിയുമായി (സ്‌ക്രോഫ സെമലാനൂട്ട) ബന്ധിപ്പിക്കുന്നു, ആൻഡ്രിയ അൽസിയാറ്റോയുടെ എംബ്ലെമാറ്റയിൽ (1584), നഗര മതിലുകളുടെ ആദ്യത്തെ ഉയർച്ചയുടെ ഒരു മരക്കട്ടയ്ക്ക് താഴെ, അവിടെ ഒരു പന്നി ഉത്ഖനനത്തിൽ നിന്ന് ഉയർത്തിയതായി കാണപ്പെടുന്നു, കൂടാതെ മെഡിയൊലാനത്തിന്റെ പദോൽപ്പത്തി "അർദ്ധ കമ്പിളി" എന്ന് നൽകിയിട്ടുണ്ട്, ലാറ്റിൻ ഭാഷയിലും ഫ്രഞ്ച് ഭാഷയിലും വിശദീകരിച്ചു. ഈ സിദ്ധാന്തമനുസരിച്ച്, മിലാന്റെ അടിത്തറ രണ്ട് കെൽറ്റിക് ജനതകളായ ബിറ്റുരിജസ്, എഡൂയി എന്നിവയ്ക്ക് അവരുടെ ചിഹ്നങ്ങളായി ആട്ടുകൊറ്റനും പന്നിയുമുണ്ട്; അതിനാൽ "നഗരത്തിന്റെ ചിഹ്നം കമ്പിളി വഹിക്കുന്ന പന്നിയാണ്, ഒരു മൃഗം ഇരട്ട രൂപം, ഇവിടെ മൂർച്ചയുള്ള കുറ്റിരോമങ്ങൾ, അവിടെ നേർത്ത കമ്പിളി. " അൾബ്രിയാറ്റോ തന്റെ അക്കൗണ്ടിനായി ആംബ്രോസിനെ ബഹുമാനിക്കുന്നു.
കാലാവസ്ഥ
കോപ്പൻ കാലാവസ്ഥാ വർഗ്ഗീകരണം അനുസരിച്ച് മിലാനിൽ ഈർപ്പമുള്ള ഉപ ഉഷ്ണമേഖലാ കാലാവസ്ഥയുണ്ട് (Cfa). വടക്കൻ ഇറ്റലിയിലെ ഉൾനാടൻ സമതലങ്ങളോട് സാമ്യമുള്ളതാണ് മിലാന്റെ കാലാവസ്ഥ, ചൂടുള്ളതും ഈർപ്പമുള്ളതുമായ വേനൽക്കാലവും തണുത്ത മൂടൽ മഞ്ഞും. വടക്കൻ യൂറോപ്പിൽ നിന്നും കടലിൽ നിന്നും വരുന്ന പ്രധാന രക്തചംക്രമണങ്ങളിൽ നിന്ന് നഗരത്തെ സംരക്ഷിക്കുന്ന പ്രകൃതിദത്ത തടസ്സമാണ് ആൽപ്സ്, അപെനൈൻ പർവതങ്ങൾ.
ശൈത്യകാലത്ത്, ദൈനംദിന ശരാശരി താപനില മരവിപ്പിക്കുന്നതിലും (0 ° C [32 ° F]) താഴുകയും മഞ്ഞ് അടിഞ്ഞു കൂടുകയും ചെയ്യാം: 1961 നും 1990 നും ഇടയിൽ മിലാന്റെ പ്രദേശത്തിന്റെ ചരിത്രപരമായ ശരാശരി 25 സെന്റീമീറ്റർ (10 ഇഞ്ച്) ആണ്, a 1985 ജനുവരിയിൽ 90 സെന്റിമീറ്റർ (35 ഇഞ്ച്) റെക്കോർഡ്. പ്രാന്തപ്രദേശങ്ങളിൽ ശരാശരി 36 സെന്റീമീറ്ററിൽ (14 ഇഞ്ച്) എത്താം. [55] നഗരത്തിൽ പ്രതിവർഷം ശരാശരി ഏഴു ദിവസം മഞ്ഞ് ലഭിക്കുന്നു.
തെക്കൻ പ്രദേശങ്ങളിൽ നിന്ന് നെൽവയലുകളെ നീക്കം ചെയ്യുന്നതും നഗരത്തിലെ ചൂട് ദ്വീപ് പ്രഭാവവും സമീപകാല ദശകങ്ങളിൽ ഈ സംഭവത്തെ കുറച്ചെങ്കിലും നഗരം പലപ്പോഴും കനത്ത മൂടൽ മഞ്ഞ് മൂടുന്നു. ഇടയ്ക്കിടെ, ഫോഹൻ കാറ്റ് താപനില അപ്രതീക്ഷിതമായി ഉയരാൻ ഇടയാക്കുന്നു: 2012 ജനുവരി 22 ന് ദിവസേനയുള്ള ഉയർന്ന താപനില 16 ° C (61 ° F) ഉം 2012 ഫെബ്രുവരി 22 ന് 21 ° C (70 ° F) ഉം ആയി. [57] മഞ്ഞുകാലത്ത് തണുത്ത വായു മണ്ണിൽ പറ്റിപ്പിടിക്കുമ്പോൾ വായു മലിനീകരണ തോത് ഗണ്യമായി ഉയരുന്നു, ഇത് മിലാൻ യൂറോപ്പിലെ ഏറ്റവും മലിനമായ നഗരങ്ങളിലൊന്നായി മാറുന്നു.
വേനൽക്കാലത്ത് ഈർപ്പം ഉയർന്നതും ഉയർന്ന താപനില 35 ° C (95 ° F) ന് മുകളിലുള്ളതുമായ താപനിലയിൽ എത്തും. സാധാരണയായി ഈ സീസണിൽ ശരാശരി 13 മണിക്കൂറിലധികം പകൽ വെളിച്ചമുള്ള തെളിഞ്ഞ ആകാശം ആസ്വദിക്കാറുണ്ട്: [60] മഴ പെയ്യുമ്പോൾ, ഇടിമിന്നലും ആലിപ്പഴവും ഉണ്ടാകാനുള്ള സാധ്യത കൂടുതലാണ്. നീരുറവകളും ശരത്കാലവും പൊതുവെ മനോഹരമാണ്, താപനില 10 മുതൽ 20 ° C വരെ (50 മുതൽ 68 ° F വരെ); ഈ സീസണുകളിൽ ഉയർന്ന മഴയാണ് കാണപ്പെടുന്നത്, പ്രത്യേകിച്ച് ഏപ്രിൽ, മെയ് മാസങ്ങളിൽ. ആപേക്ഷിക ആർദ്രത സാധാരണയായി വർഷം മുഴുവനും 45% (സുഖപ്രദമായ) മുതൽ 95% വരെ (വളരെ ഈർപ്പം) ആയിരിക്കും, അപൂർവ്വമായി 27% (വരണ്ട) ൽ താഴുകയും 100% വരെ ഉയരുകയും ചെയ്യും [60] കാറ്റ് സാധാരണയായി ഇല്ലാതാകുന്നു: വർഷത്തിൽ സാധാരണ കാറ്റിന്റെ വേഗത മണിക്കൂറിൽ 0 മുതൽ 14 കിലോമീറ്റർ വരെ (0 മുതൽ 9 മൈൽ വരെ) വ്യത്യാസപ്പെടുന്നു (ശാന്തത മുതൽ ശാന്തമായ കാറ്റ് വരെ), അപൂർവ്വമായി മണിക്കൂറിൽ 29 കിലോമീറ്റർ / മണിക്കൂറിൽ (18 മൈൽ) (പുതിയ കാറ്റ്) കവിയുന്നു, വേനൽക്കാലത്ത് ഇടിമിന്നലിൽ കാറ്റ് ശക്തമായി വീശിയാൽ ഒഴികെ. വസന്തകാലത്ത്, ആൽ‌പ്സിൽ നിന്ന് ട്രോമോണ്ടെയ്ൻ വീശുന്നതിലൂടെയോ അല്ലെങ്കിൽ വടക്ക് നിന്ന് ബോറ പോലുള്ള കാറ്റിലൂടെയോ ഉണ്ടാകുന്ന ഗെയ്ൽ-ഫോഴ്‌സ് കാറ്റ് കൊടുങ്കാറ്റുകൾ ഉണ്ടാകാം. .
അവലംബം
വർഗ്ഗം:ഇറ്റലിയിലെ നഗരങ്ങൾ
ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ
1928 ൽ സ്ഥാപിയ്ക്കപ്പെട്ട ഒരു വിപ്ലവ സംഘടനയാണ് ഹിന്ദുസ്ഥാൻ റിപബ്ലിക്കൻ അസ്സോസ്സിയേഷൻ. ചന്ദ്രശേഖർ ആസാദ്,ഭഗത് സിംഗ്, സുഖ്‌ദേവ്  എന്നിവരായിരുന്നു പ്രധാന സംഘാടകർ. സംഘടിതസായുധ സമരത്തിലൂടെ ഇന്ത്യൻ റിപബ്ളിക്ക് എന്നതാണ്അടിസ്ഥാന ലക്ഷ്യമായി പ്രഖ്യാപിച്ചിരുന്നത്. 1931 വരെ ഈ സംഘടന സജീവമായിരുന്നു.
പുറംകണ്ണികൾ
വർഗ്ഗം:ഇന്ത്യയുടെ സ്വാതന്ത്ര്യസമര പ്രസ്ഥാനങ്ങൾ
മറിയത്തിന്റെ സുവിശേഷം
thumb|മറിയത്തിന്റെ സുവിശേഷത്തിന്റെ ശകലം, ഓക്സിറിങ്കസ് പപ്പൈറസ് L 3525 ജ്ഞാനവാദവീക്ഷണം പ്രതിഫലിപ്പിക്കുന്ന ഒരു പുരാതന ക്രിസ്തീയസന്ദിഗ്ദ്ധരചന (അപ്പോക്രിഫ) ആണ് മറിയത്തിന്റെ സുവിശേഷം. ഇതിൽ പരാമർശിക്കപ്പെടുന്ന മറിയം, പുതിയനിയമത്തിലെ മഗ്ദലനമറിയം ആണെന്നാണു ആന്തരികസൂചനകളിലും സമാനമായ ഇതര ലിഖിതങ്ങളുമായുള്ള താരതമ്യത്തിലും നിന്നുള്ള അനുമാനം. "ബെറോളിനെൻസിസ് 8502" എന്നറിയപ്പെടുന്ന കോപ്റ്റിക് പപ്പൈറസ് കൈയെഴുത്തുപ്രതി വഴി 1896-ലാണ് ഈ കൃതി കണ്ടു കിട്ടിയത്. അരനൂറ്റാണ്ടിലേറെക്കാലം അവഗണിക്കപ്പെട്ട കൈയ്യെഴുത്തുപ്രതിയുടെ പരിഭാഷ 1955-ൽ പ്രസിദ്ധീകരിക്കപ്പെട്ടു. ഇതിന്റെ മൂലഭാഷ ഗ്രീക്ക് ആണെന്നു കരുതപ്പെടുന്നു.
'സുവിശേഷം' എന്ന പേരിൽ സാമാന്യമായി അറിയപ്പെടുന്നെങ്കിലും ഈ രചന കാനോനികസുവിശേഷങ്ങളിൽ പെടുന്നതല്ല. യേശുവിന്റെ പരസ്യജീവിതത്തിലെ സംഭവങ്ങളും പ്രബോധങ്ങളുമാണ് പൊതുവേ സുവിശേഷങ്ങളായി കണക്കാക്കപ്പെടുന്നതെന്നതിനാൽ, ഉള്ളടക്കത്തിന്റെ സ്വഭാവം പരിഗണിക്കുമ്പോൾ സുവിശേഷങ്ങളുടെ സാഹിത്യശാഖയിൽ പെടുത്താവുന്നതുമല്ല ഈ ലിഖിതം.
ചരിത്രം
"ബെറോളിനെൻസിസ് 8502" എന്നറിയപ്പെടുന്ന കോപ്റ്റിക് പപ്പൈറസ് കൈയെഴുത്തുപ്രതി വഴി 1896-ൽ ഈജിപ്തിലെ അഖിമിം നഗരത്തിലാണ് ഈ കൃതി കണ്ടു കിട്ടിയത്. അതടങ്ങിയ പപ്പൈറസ് ഗ്രന്ഥം ജർമ്മൻ പണ്ഡിതൻ കാൾ റീൻഹാർട്ട് കെയ്റോയിലെ പുരാവസ്തുച്ചന്തയിൽ നിന്നു വിലയ്ക്കു വാങ്ങി ജർമ്മനിയിൽ എത്തിച്ചു. ഇതിന്റെ പപ്പൈറസ് പ്രതിയ്ക്ക് "ബെരൊളിനെൻസിസ് 8502" എന്നതിനു പുറമേ "അഖ്മിം കോഡെക്സ്" എന്ന പേരുമുണ്ട്. ആ ലിഖിതത്തിൽ ഈ രചനയ്ക്കു പുറമേ യോഹന്നാന്റെ സന്ദിഗ്ദ്ധരചന (Apocryphon of John), യേശുക്രിസ്തുവിന്റെ ജ്ഞാനം (Sophia of Jesus Christ) എന്നിവയും, "പത്രോസിന്റെ നടപടികൾ" എന്ന കൃതിയുടെ ഒരു സംഗ്രഹവും ഉണ്ട്. ഇവയുടെയെല്ലാം ഭാഷ കോപ്റ്റിക് മൊഴിയുടെ 'സാഹിദിക്' നാട്ടുരൂപമാണ്. . അരനൂറ്റാണ്ടിലേറെക്കഴിഞ്ഞ് 1955-ലാണ് ഈ കൈയ്യെഴുത്തുപ്രതി പ്രസിദ്ധീകരിക്കപ്പെട്ടത്. മറിയത്തിന്റെ സുവിശേഷത്തിന്റെ ഗ്രീക്കു ഭാഷയിലുള്ള രണ്ടു ശകലങ്ങൾ പിന്നീടു കണ്ടുകിട്ടി. ഈ ശകലങ്ങളിലൊന്ന്1938-ലും രണ്ടാമത്തേത് 1983-ലും പ്രസിദ്ധീകരിക്കപ്പെട്ടു.
ഹാർവർഡ് സർവകലാശാലയിലെ ദൈവശാസ്ത്രാദ്ധ്യാപിക കാരെൻ കിങ്ങിന്റെ അഭിപ്രായത്തിൽ ഈ ലിഖിതത്തിന്റെ മൂലരൂപം ക്രിസ്തുവിന്റെ കാലത്തെങ്ങോ ഗ്രീക്കു ഭാഷയിൽ എഴുതിയതാണ്. എങ്കിലും മിക്കവാറും പണ്ഡിതന്മാർ ഈ നിഗമനത്തോടു വിയോജിക്കുകയും അതിനെ രണ്ടാം നൂറ്റാണ്ടിലെ രചനയായി കണക്കാക്കുകയും ചെയ്യുന്നു.
മഗ്ദലനമറിയം
മറിയത്തിന്റെ സുവിശേഷത്തിലെ മറിയം, അതേപേരുള്ള പുതിയനിയമത്തിലെ വ്യക്തികളിൽ ആരാകാം എന്ന കാര്യത്തിൽ പണ്ഡിതന്മാർക്കിടയിൽ തികഞ്ഞ അഭിപ്രായൈക്യമില്ല. അത് മഗ്ദലനമറിയം ആയിരിക്കാം എന്ന വാദം യേശുവിന്റെ ഒരു പ്രമുഖ അനുയായി എന്ന നിലയിലുള്ള അവളുടെ സ്ഥാനം, ഉയിർത്തെഴുന്നേറ്റ യേശു ആദ്യം അവൾക്കു പ്രത്യക്ഷപ്പെട്ടുവെന്ന പാരമ്പര്യം, ഇതരക്രിസ്തീയ ലിഖിതങ്ങളിലെ അവരുടെ സാന്നിദ്ധ്യം എന്നിവയുടെ അടിസ്ഥാനത്തിലാണ്. യേശുവിനെ അദ്ദേഹത്തിന്റെ ദൗത്യയാത്രകളിൽ അനുയാത്ര ചെയ്തിരുന്നവളും, കുരിശുമരണത്തിന്റെ നേർസാക്ഷിയും ഉയിർത്തെഴുന്നേല്പിന്റെ ആദ്യസാക്ഷിയും ആയി സുവിശേഷങ്ങളിൽ 'മഗ്ദലന' പ്രത്യക്ഷപ്പെടുന്നു.
ഇതര അകാനോനികരചനകളിൽ കാണപ്പെടുന്ന മഗ്ദലനയുടെ ചിത്രവുമായി ഈ രചനയിലെ മറിയത്തെ താരതമ്യം ചെയ്യുന്ന ഡി ബോവെർ, സ്ത്രീ ആണെന്ന കാരണത്തിൽ ഈ രചനയിൽ മറിയത്തെ എതിർക്കുന്നത് പത്രോസ് ആണെന്നു ചൂണ്ടിക്കാട്ടുന്നു. തോമായുടെ സുവിശേഷം, പിസ്റ്റിസ് സോഫിയ എന്നീ അകാനോനികരചനകളിലും പത്രോസ് ഈവിധത്തിലുള്ള എതിർപ്പു പ്രകടിപ്പിക്കുന്നുണ്ട്. പിസ്റ്റിസ് സോഫിയയിലെ മറിയം, 'മഗ്ദലന' തന്നെയാണെന്നതിൽ സംശയവുമില്ല. മറിയത്തിന്റെ സുവിശേഷത്തിലെ അവസാനരംഗവും ഇതിൽ പരാമർശിക്കപ്പെടുന്ന മറിയം, 'മഗ്ദലന' തന്നെയാണെന്നു തെളിയിക്കുന്നു. മേരിയേയും അവളുടെ ആശയങ്ങളേയും പിന്തുണച്ചു കൊണ്ട് അവിടെ ലെവി(മത്തായി) പത്രോസിനോട് ഇങ്ങനെ പറയുന്നു "തീർച്ചയായും രക്ഷകന് അവളെ നന്നായി അറിയാം. അതിനാലാണ് അവിടുന്ന് അവളെ നമ്മേക്കാൾ അധികം സ്നേഹിക്കുന്നത്." മറ്റൊരു അകാനോനികരചനയായ പീലിപ്പോസിന്റെ സുവിശേഷത്തിലും (Gospel of Philip) ഇതേതരം അഭിപ്രായം മറിയത്തെക്കുറിച്ച് വായിക്കാം.
മറിയത്തിന്റെ സുവിശേഷത്തിലെ മറിയം, 'മഗ്ദലന' ആണെന്നതിനോട് കാരെൻ കിങ്ങും യോജിക്കുന്നു. തന്റെ അഭിപ്രായം അവർ ഇങ്ങനെ സംഗ്രഹിക്കുന്നു: "ഒരു ആദർശശിഷ്യ, യേശുവിന്റെ ദൗത്യത്തിന്റെ സാക്ഷി, മഹത്ത്വീകരിക്കപ്പെട്ട യേശുവിനെ ദർശിക്കാൻ ഭാഗ്യം ലഭിച്ചവൾ, പത്രോസിന്റെ എതിർപക്ഷത്തുള്ളവൾ എന്നീ നിലകളിൽ അവളെ സംബന്ധിച്ചുള്ള പാരമ്പര്യം, അവളെ മറിയത്തിന്റെ സുവിശേഷത്തിലെ സന്ദേശത്തിന്റേയും അർത്ഥത്തിന്റേയും പ്രതിനിധിയാകാൻ പറ്റിയ ഏകവ്യക്തി ആക്കുന്നു”
ഉള്ളടക്കം
മറിയത്തിന്റെ സുവിശേഷത്തിന്റെ ലഭ്യമായതിൽ ഏറ്റവും പൂർണ്ണതയുള്ള രൂപം "ബെറോളിനെൻസിസ് 8502" എന്ന കൈയ്യെഴുത്തു പ്രതിയാണ്. അതുപോലും തുടക്കത്തിൽ ആറു താളുകളും മദ്ധ്യത്തിൽ നാലുതാളുകളും നഷ്ടപ്പെട്ട നിലയിലാണ്. ഏതായാലും ഈ കൃതിയുടെ ഉള്ളടക്കത്തെ രണ്ടു ഭാഗങ്ങളായി തിരിക്കാനാകും.
യേശുവിന്റെ പ്രബോധനം
ഒന്നാം ഭാഗം ഉയിർത്തെഴുന്നേറ്റ യേശുവും ശിഷ്യന്മാരും തമ്മിലുള്ള ഒരു സംഭാഷണമാണ്. അതിന്റെ തുടക്കം കൈയ്യെഴുത്തുപ്രതിയിൽ നഷ്ടപ്പെട്ടിരിക്കുന്നു. ഇവിടെ യേശുവിന്റെ പ്രബോധനത്തിൽ, പാപമെന്നത് ഒരു ധാർമ്മികവർഗ്ഗമല്ലാതെ പ്രപഞ്ചസമസ്യ ആണെന്നുള്ള ജ്ഞാനവാദവീക്ഷണം കാണുന്നവരുണ്ട്. ഇതനുസരിച്ച്, പദാർത്ഥാത്മാക്കളുടെ അനുചിതമായ മിശ്രണത്തിന്റെ ഫലമാണു പാപം. അന്തിമമായി ഈ മിശ്രണം പരിഹരിക്കപ്പെടുമെന്ന ആശ്വാസം നൽകുന്ന യേശു, ശിഷ്യന്മാർക്ക് ആശീർവാദവും, ജാഗരൂഗരായിരിക്കാനുള്ള മുന്നറിയിപ്പും ലോകം മുഴുവൻ ദൈവരാജ്യം പ്രസംഗിക്കാനുള്ള കല്പനയും നൽകിയ ശേഷം അവരെ വിട്ടുപോകുന്നു. യേശു വിടവാങ്ങിയതിനെ തുടർന്ന് ശിഷ്യഗണത്തെ ദുഖവും സംശയങ്ങളും അലട്ടുന്നു. അപ്പോൾ മറിയം (മഗ്ദലന) യേശുവിന്റെ വാക്കുകൾ അനുസ്മരിപ്പിച്ച് അവരെ ആശ്വസിപ്പിക്കുന്നു.
മറിയത്തിന്റെ ദർശനം
രണ്ടാം ഭാഗത്ത് യേശുവിൽ നിന്നു തനിക്കു ലഭിച്ച വിശേഷവെളിപാടിന്റെ വിവരണം മറിയം നൽകുന്നു. അവളുടെ ജ്ഞാനത്തിന്റെ അടിസ്ഥാനം യേശുവുമായുള്ള സംഭാഷണങ്ങളും യേശു നൽകിയ ദർശനവും ആയിരുന്നു. ദർശനങ്ങൾ കാണാൻ കഴിയുന്നതെങ്ങനെ എന്ന മറിയത്തിന്റെ ചോദ്യത്തിന് ആത്മാവ് മനസ്സു വഴി കാണുന്നുവെന്നും ആത്മാവിനും ചേതനയ്ക്കും (Spirit) ഇടയിലാണ് മനസ്സെന്നും യേശു മറുപടി പറയുന്നു. ഇവിടെ കൈയെഴുത്തുപ്രതിയുടെ പാഠത്തിൽ നാലു പുറങ്ങൾ നഷ്ടപ്പെട്ടിരിക്കുന്നതിനാൽ മറിയത്തിന്റെ വെളിപാടിന്റെ അവസാനഭാഗമേ നിലവിലുള്ളു. ലഭ്യമായ പുറങ്ങളിൽ മറിയം ചതുർഭൂതങ്ങളെ അതിജീവിച്ചുള്ള ആത്മാവിന്റെ ആരോഹണത്തെ സംബന്ധിച്ച വെളിപാടിനെ വിവരിക്കുന്നു. ജ്ഞാനോദയം പ്രാപിച്ച ആത്മാവ് അതോടെ നിത്യവും നിശ്ശബ്ദവുമായ വിശ്രാന്തിയിലെത്തുന്നു.
പത്രോസിന്റെ എതിർപ്പ്
മറിയം തന്റെ വിശേഷജ്ഞാനം വിവരിച്ചു കഴിഞ്ഞപ്പോൾ ആദ്യം അന്ത്രയോസും തുടർന്ന് പത്രോസും അവളെ ചോദ്യം ചെയ്യുന്നു. ഈ പ്രബോധനങ്ങൾ വിചിത്രമാണെന്നും ഇമ്മാതിരി അറിവുകൾ യേശു തങ്ങളിൽ നിന്നു മറച്ചുവക്കുകയും ഒരു സ്ത്രീയ്ക്ക് വെളിപ്പെടുത്തുകയും ചെയ്യുക അസംഭവ്യമാണെന്നുമായിരുന്നു അവരുടെ ന്യായം. തങ്ങളുടെ എതിരാളികളെ നേരിടുന്നതിനു പകരം ഒരു സ്ത്രീയെ എതിർത്തതിന് പത്രോസിനെ ശാസിക്കുന്ന ലെവി (മത്തായി), യേശു അവളെ തങ്ങളേക്കാൾ അധികം സ്നേഹിച്ചിരുന്നെന്നു ചൂണ്ടിക്കാണിക്കുന്നു. ലജ്ജിതരായി സമ്പൂർണ്ണമനുഷ്യനെ എടുത്തണിഞ്ഞ് യേശു കല്പിച്ചിരുന്ന പ്രഘോഷണം നിർവഹിക്കാൻ അയാൾ അവരോടാവശ്യപ്പെടുന്നു. ഈ നിർദ്ദേശം അവർ അംഗീകരിക്കുന്നതോടെ ലിഖിതം സമാപിക്കുന്നു.
വിലയിരുത്തൽ
മറിയത്തിന്റെ സുവിശേഷം പൊതുവേ ജ്ഞാനവാദപാരമ്പര്യത്തിലെ രചനയായി കണക്കാക്കപ്പെടുന്നു. ആഖ്യാനങ്ങളുടെ ഖണ്ഡങ്ങൾക്കിടയിൽ വെളിപാടുകളും സംഭാഷണങ്ങളും ചേർന്ന ഇതര ജ്ഞാനവാദലിഖിതങ്ങളുടെ മാതൃകയാണ് അതു പിന്തുടരുന്നത്. അഞ്ചാം നൂറ്റാണ്ടിലെ അതിന്റെ കോപ്റ്റിക് ഭാഷ്യം അടങ്ങിയ "ബെർളിൻ കോഡെക്സ്", യോഹന്നാന്റെ സന്ദിഗ്ദ്ധലിഖിതം (Apocryphon of John), യേശുക്രിസ്തുവിന്റെ ജ്ഞാനം (Sophia of Jesus Christ) എന്നീ ജ്ഞാനവാദലിഖിതങ്ങൾ കൂടി ചേർന്നതാണെന്നതും ശ്രദ്ധിക്കപ്പെട്ടിട്ടുണ്ട്. എങ്കിലും ജ്ഞാനവാദത്തിലെ ദ്വന്ദവാദത്തിന്റെ തീവ്രരൂപം പ്രകടിപ്പിക്കുന്ന സൃഷ്ടിവിവരണങ്ങളും ജ്ഞാനവാദികളുടെ 'ഡെമിയർജ്' (Demiurge) സങ്കല്പവും മറ്റും ഇതിന്റെ ലഭ്യമായ ഖണ്ഡങ്ങളിൽ കാണാനില്ല.
പതിനഞ്ചോളം നൂറ്റാണ്ടുകളായി വിസ്മരിക്കപ്പെട്ടിരുന്ന ഒരിനം ക്രിസ്തീയതയുടെ ജാലകക്കാഴ്ച നൽകുന്ന രചനയെന്ന് അതിനെ വിശേഷിപ്പിക്കുന്ന കാരൻ കിങ്ങ് തുടർന്ന് ഇങ്ങനെ നിരീക്ഷിക്കുന്നു:- "യേശുവിന്റെ പ്രബോധനത്തെ ആന്തരികമായ ആത്മീയജ്ഞാനത്തിന്റെ മാർഗ്ഗമെന്ന നിലയിൽ അത് വിപ്ലവകരമായി പുനർവ്യാഖ്യാനിക്കുന്നു; അവന്റെ സഹനവും മരണവും നിത്യജീവനിലേക്കുള്ള മാർഗ്ഗമായിരുന്നു എന്ന നിലപാടിനെ അതു നിരാകരിക്കുന്നു; മഗ്ദലനമറിയത്തെ വേശ്യയായി അവതരിപ്പിക്കുന്ന അബദ്ധവീക്ഷണത്തെ അതു ദൈവശാസ്ത്രത്തിലെ കെട്ടുകഥയായി തുറന്നുകാട്ടുന്നു; നേതൃത്വത്തിൽ സ്ത്രീകൾക്കുള്ള പങ്കിനെ പിന്തുണക്കാൻ ഏറ്റവും ഋജുവും ശക്തവുമായ വാദങ്ങൾ അവതരിപ്പിക്കുന്ന ആദിമക്രിസ്തീയലിഖിതമാണത്; അവിഹിതമായ അധികാരത്തിന്റെ നിശിതവിമർശനവും ആത്മീയപൂർണ്ണതയുടെ ആദർശസങ്കല്പവും(utopia) അത് അവതരിപ്പിക്കുന്നു; ആദിമക്രിസ്തീയതയിലെ ഐക്യത്തേയും മൈത്രിയേയും കുറിച്ചുള്ള നമ്മുടെ കാല്പനിക സങ്കല്പങ്ങളെ അതു വെല്ലുവിളിക്കുന്നു; സഭാധികാരഘടനയുടെ അടിസ്ഥാനത്തെ പുനഃപരിശോധിക്കാൻ അതു നമ്മോടാവശ്യപ്പെടുന്നു.'"
അവലംബം
വർഗ്ഗം:ജ്ഞാനവാദഗ്രന്ഥങ്ങൾ
ഗൈഡ് സ്റ്റാർ കാറ്റലോഗ്
ആകാശത്തെ ഏതാണ്ട് 10,000ത്തോളം ചെറിയ ഭാഗങ്ങളായി വിഭജിച്ച്, ഒരോ ഭാഗത്തേയും ഖഗോളവസ്തുക്കളെ ക്രമാനുഗതമായി എണ്ണുകയാണു ഈ കാറ്റലോഗിന്റെ നിർമ്മിതിയിൽ ചെയ്തതു. ഏതാണ്ട് 1,88,19,291 (ഒരു കോടി 88 ലക്ഷം) ഖഗോള വസ്തുക്കൾ ഇപ്പോൾ ഈ കാറ്റലോഗിൽ ഉൾപ്പെടുത്തിയിട്ടുണ്ട്. ഇതിൽ ഏതാണ്ട് 1,50,00,000 (ഒരു കോടി 50 ലക്ഷം) എണ്ണവും നക്ഷത്രങ്ങളാണ്.
ഈ കാറ്റലോഗ് പ്രകാരം GSC 0129 1873 എന്നാണ് തിരുവാതിര നക്ഷത്രത്തിന്റെ പേര്. GSC എന്നത് കാറ്റലോഗിന്റെ പേരിനെ സൂചിപ്പിക്കുന്നു. 0129 എന്നത് ആകാശത്തിലെ ഏത് ഭാഗത്തെയാണ് എന്ന് സൂചിപ്പിക്കുന്നു. 1873 എന്നത് നക്ഷത്രത്തിന്റെ ക്രമസംഖ്യയും.
വർഗ്ഗം:ജ്യോതിശാസ്ത്ര കാറ്റലോഗുകൾ
എസ്. രാധാകൃഷ്ണൻ
ഇന്ത്യയുടെ രണ്ടാമത്തെ രാഷ്ട്രപതിയായിരുന്നു '''ഡോ. എസ്‌. രാധാകൃഷ്ണൻ എന്ന സർവേപള്ളി രാധാകൃഷ്ണൻ''' (തെലുഗു:సర్వేపల్లి రాధాకృష్ణ, തമിഴ്:சர்வேபள்ளி ராதாகிருஷ்ணன்) (സെപ്റ്റംബർ 5, 1888 - ഏപ്രിൽ 17, 1975). ഭാരതീയ തത്ത്വചിന്ത പാശ്ചാത്യർക്ക് പരിചയപ്പെടുത്തിക്കൊടുക്കുന്നതിലും അദ്ദേഹം ശ്രദ്ധേയമായ പങ്കുവഹിച്ചു. ഇന്ത്യയുടെ രാഷ്ട്രീയ നേതൃനിരയിൽ അപൂർവ്വമായി കണ്ടുവരുന്ന ചിന്തകരുടെ ഗണത്തിലാണ്‌ അദ്ദേഹത്തിന്റെ സ്ഥാനം. ഭാരതീയ-പാശ്ചാത്യ ദർശനങ്ങളെപ്പറ്റി രാധാകൃഷ്ണനെഴുതിയ ഗ്രന്ഥങ്ങൾതന്നെ അദ്ദേഹത്തിന്റെ ആഴമേറിയ പാണ്ഡിത്യത്തിന്‌ നിദർശനമാണ്‌. വിജ്ഞാന മേഖലയിൽ വഹിച്ച പങ്കുകൾ മുൻനിർത്തി ഡോ. രാധാകൃഷ്ണന്റെ ജന്മദിനം ഇന്ത്യയിൽ അദ്ധ്യാപകദിനമായി ആചരിക്കുന്നു. എല്ലാ നേട്ടങ്ങളും സംഭാവനകളും നൽകിയിട്ടും, രാധാകൃഷ്ണൻ ജീവിതത്തിലുടനീളം അധ്യാപകനായി തുടർന്നു. ഇന്ത്യയുടെ ആദ്യത്തെ ഉപരാഷ്ട്രപതിയുടെ സ്മരണയെ മാനിക്കുന്നതിനും നമ്മുടെ ജീവിതത്തിൽ അധ്യാപകരുടെ പ്രാധാന്യത്തെ അനുസ്മരിക്കുന്നതിനുമാണ് അധ്യാപക ദിനം ആഘോഷിക്കുന്നത്.
1954-ൽ അദ്ദേഹത്തിന് ഭാരതരത്ന ബഹുമതി ലഭിച്ചു. ബ്രിട്ടനിൽ നിന്നും നൈറ്റ് ബാച്ചിലർ എന്ന സ്ഥാനം ലഭിക്കുകയുണ്ടായി. ഇന്ത്യ സ്വതന്ത്രയായതിനുശേഷം സർ പദവി രാധാകൃഷ്ണൻ തിരിച്ചേൽപ്പിച്ചു. ഭാരതത്തിന്റെ സംസ്കാരത്തെക്കുറിച്ചുള്ള രചനകൾ മുൻനിർത്തി, ടെംപ്ലേട്ടൺ പുരസ്കാരം ലഭിച്ചിട്ടുണ്ട്.
Biography
മദ്രാസിന്(ഇപ്പോൾചെന്നൈ) 64 mph വടക്കുകിഴക്ക് തിരുത്തണി എന്ന സ്ഥലത്തുള്ള ഒരു തെലുങ്കു ബ്രാഹ്മണ കുടുംബത്തിലാണ് രാധാകൃഷ്ണൻ മാതൃഭാഷ. സർവേപ്പള്ളി വീരസ്വാമിയും,സീതമ്മയുമായിരുന്നു അദ്ദേഹത്തിൻറെ മാതാപിതാക്കൾ. ആറു മക്കളായിരുന്നു ഈ ദമ്പതികൾക്കുണ്ടായിരുന്നത്. ഒരു പെൺകുട്ടിയും അഞ്ച് ആൺകുട്ടികളും. തിരുത്തണി, തിരുവള്ളൂർ‍, തിരുപ്പതി എന്നിവിടങ്ങളിലായി ബാല്യകാലം ചെലവഴിച്ചു. ഒരു ജമീന്ദാരുടെ കാര്യസ്ഥനായിരുന്നു വീരസ്വാമി.
തിരുത്താണി യിലുള്ള പ്രൈമറി ബോർഡ് വിദ്യാലയത്തിൽ നിന്നുമാണ് പ്രാഥമിക വിദ്യാഭ്യാസം നേടിയത്. ദരിദ്രമായിരുന്നു കുടുംബപശ്ചാത്തലം എങ്കിലും പഠനത്തിൽ സമർത്ഥനായിരുന്നതിനാൽ ലഭിച്ച സ്കോളർഷിപ്പുകളുടെ സഹായത്തോടെ അദ്ദേഹത്തിന് വിദ്യാഭ്യാസം തുടരാനായി. 1896 ൽ ഹൈസ്കൂൾ വിദ്യാഭ്യാസത്തിനായി തിരുപ്പൂരിലുള്ള ഹെർമാൻസ്ബർഗ് ഇവാഞ്ചലിക്കൽ ലൂഥർ മിഷൻ സ്കൂളിൽ ചേർന്നു. ഉപരിപഠനത്തിനായി വെല്ലൂർ വൂർസ് കോളേജിൽ ചേർന്നുവെങ്കിലും പിന്നീട് അവിടെ നിന്നും മദ്രാസ് ക്രിസ്ത്യൻ കോളേജിലേക്കു മാറി. മദ്രാസ് ക്രിസ്ത്യൻ കോളേജിൽ നിന്നും ഫിലോസഫി ഐഛികവിഷയമായെടുത്ത് ബി.എ ജയിച്ചു. ബിരുദാനന്തരബിരുദത്തിനു അതേ വിഷയം തന്നെയാണ് തിരഞ്ഞെടുത്തത്. മദ്രാസ് സർവ്വകലാശാലയിൽ നിന്നും ബിരുദാനന്തര ബിരുദം നേടി. ഉയർന്ന മാർക്കുകൾ ഉണ്ടായിരുന്നിട്ടും ഓക്സ്ഫഡ് സർവ്വകലാശാലയിൽ പഠിക്കുവാനുള്ള തന്റെ ആഗ്രഹം കുടുംബത്തിന്റെ അവസ്ഥയോർത്ത് അദ്ദേഹം ബലികഴിക്കുകയായിരുന്നു. വലിയ കൂട്ടുകുടുംബത്തിന്റെ മുഴുവൻ ബാദ്ധ്യതയും രാധാകൃഷ്ണന്റെ ചുമലിലായിരുന്നു.
ഔദ്യോഗിക ജീവിതം
1909 ൽ രാധാകൃഷ്ണൻ മദ്രാസ് പ്രസിഡൻസി കോളേജിൽ അദ്ധ്യാപകനായി ജോലിയിൽ പ്രവേശിച്ചു. 1918 മൈസൂർ സർവ്വകലാശാലയിൽ പ്രൊഫസറായി ഉദ്യോഗക്കയറ്റം ലഭിക്കുകയുണ്ടായി. ഈ സമയത്ത് ആനുകാലികങ്ങളിലും, പത്രമാസികകളിലും രാധാകൃഷ്ണൻ ധാരാളമായി എഴുതുമായിരുന്നു. ദ ഫിലോസഫി ഓഫ് രബീന്ദ്രനാഥ് ടാഗോർ എന്ന ആദ്യത്തെ പുസ്തകം പൂ‍ർത്തീകരിക്കുന്നത് ഈ കാലയളവിലാണ്. തന്റെ രണ്ടാമത്തെ പുസ്തകമായ ദ റീൻ ഓഫ് റിലീജിയൻ ഇൻ കണ്ടംപററി ഫിലോസഫി പൂർത്തിയാക്കുന്നത് 1920 ലാണ്. 1921 ൽ കൽക്കട്ടാ സർവ്വകലാശാലയിൽ ഫിലോസഫി പ്രൊഫസറായി ചേർന്നു. ഹാർവാർഡ് സർവ്വകലാശാലയിൽ വെച്ചു നടന്ന ഇന്റർനാഷണൽ കോൺഗ്രസ്സ് ഓഫ് ഫിലോസഫി സമ്മേളനത്തിൽ കൽക്കട്ട സർവ്വകലാശാലയെ പ്രതിനിധീകരിച്ച് പങ്കെടുത്തത് രാധാകൃഷ്ണനായിരുന്നു.
തത്ത്വശാസ്ത്രലോകത്തേക്ക്
1921-ൽ കൽക്കട്ട യൂണിവേഴ്സിറ്റിയിലെ സുപ്രാധാന തത്ത്വശാസ്ത്ര വിഭാഗത്തിൽ നിയമനം ലഭിച്ചതോടെ ചിന്തകൻ എന്ന നിലയിലുള്ള രാധാകൃഷ്ണന്റെ ജീവിതം പരിപോഷിതമായി. 1926 ജൂണിൽ നടന്ന ബ്രിട്ടീഷ് സാമ്രാജ്യത്തിലുള്ള സർവ്വകലാശാലകളുടെ രാജ്യാന്തര സമ്മേളനത്തിൽ കൽക്കട്ട യൂണിവേഴ്സിറ്റിയെ പ്രതിനിധീകരിച്ചു. അതേ വർഷം സെപ്റ്റംബറിൽ ഹവാർഡ് സർവ്വകലാശാലയിൽ നടന്ന ഫിലോസഫി കോൺഗ്രസിൽ പങ്കെടുക്കാനും രാധാകൃഷ്ണനു ക്ഷണം ലഭിച്ചു.
1929-ൽ ഓക്സഫഡിലെ മാഞ്ചസ്റ്റർ കോളജിൽ നിയമനം ലഭിച്ചു. വിഖ്യാതമായ ഓക്സ്ഫഡ് സർവകലാശാലയിൽ പഠനങ്ങളവതരിപ്പിക്കാൻ ഈ നിയമനം സഹായകമായി. താരതമ്യ മതപഠനത്തെക്കുറിച്ച് ഓക്സ്ഫഡിൽ അദ്ദേഹം സ്ഥിരമായി പ്രഭാഷണങ്ങൾ നടത്തി. 1931-ൽ ബ്രിട്ടിഷ് സർക്കാർ അദ്ദേഹത്തിന് നൈറ്റ് ബഹുമതി നൽകി. അതോടെ സർ സർവേപ്പള്ളി രാധാകൃഷ്ണൻ എന്നറിയപ്പെട്ടു തുടങ്ങി. പാശ്ചാത്യ തത്ത്വശാസ്ത്രജ്ഞരിൽ ദൈവശാസ്ത്രത്തിന്റെ സ്വാധീനം അധികമാണെന്നായിരുന്നു രാധാകൃഷ്ണന്റെ ശ്രദ്ധേയമായ വാദം. ഈ സ്വാധീനം അവരെ പക്ഷപാതികളാക്കിയതായും അദ്ദേഹം ചൂണ്ടിക്കാണിച്ചു. ഭാരതീയ ദർശനങ്ങൾ പാശ്ചാത്യ തത്ത്വശാസ്ത്രങ്ങളോടു കിടപിടിക്കുന്നതാണെന്ന് വിവിധ വേദികളിൽ ചൂണ്ടിക്കാണിച്ചു. വാസ്തവത്തിൽ ഭാരതീയ ദർശനങ്ങളെപ്പറ്റി പാശ്ചാത്യർ അന്വേഷിച്ചു തുടങ്ങിയത് രാധാകൃഷ്ണനു ശേഷമാണ്.
ഇന്ത്യയുടെ നേതൃത്വത്തിൽ
1952 ൽ സർവേപള്ളി രാധാകൃഷ്ണൻ ഇന്ത്യയുടെ ഉപരാഷ്ട്രപതിയായി തിരഞ്ഞെടുക്കപ്പെട്ടു. ദേശീയവും അന്തർദ്ദേശീയവുമായി ധാരാളം ശ്രദ്ധിക്കപ്പെട്ടിട്ടുള്ള ഒരു വ്യക്തി ഉപരാഷ്ട്രപതി സ്ഥാനത്തെത്തുന്നത് ഇതാദ്യമായായിരുന്നു. 13 മെയ് 1962 ൽ രാധാകൃഷ്ണൻ ഇന്ത്യയുടെ രാഷ്ട്രപതിയായി സ്ഥാനമേറ്റു. ലോക തത്ത്വശാസ്ത്രശാഖക്ക് ലഭിച്ച് അംഗീകാരം എന്നാണ് ബെർട്രാൻഡ് റസ്സൽ രാധാകൃഷ്ണനു ലഭിച്ച ഈ രാഷ്ട്രപതി പദവിയെ വിശേഷിപ്പിച്ചത്. അഞ്ചു വർഷം അദ്ദേഹം ആ സ്ഥാനത്തെ അലങ്കരിച്ചു.
ഒരു അടിയന്തരാവസ്ഥയിൽ ഒപ്പു വെക്കുന്ന ആദ്യത്തെ രാഷ്ട്രപതി കൂടിയായി രാധാകൃഷ്ണൻ. 1962 കാലത്തിലെ ചൈനീസ് അധിനിവേശ സമയത്തായിരുന്നു ഇത്.
അവലംബം
വർഗ്ഗം:1888-ൽ ജനിച്ചവർ വർഗ്ഗം: 1975-ൽ മരിച്ചവർ വർഗ്ഗം:സെപ്റ്റംബർ 5-ന് ജനിച്ചവർ വർഗ്ഗം:ഏപ്രിൽ 17-ന് മരിച്ചവർ
വർഗ്ഗം:ഇന്ത്യയുടെ രാഷ്ട്രപതിമാർ വർഗ്ഗം:ഇന്ത്യയുടെ ഉപരാഷ്ട്രപതിമാർ വർഗ്ഗം:ഭാരതരത്ന പുരസ്കാരം ലഭിച്ചവർ വർഗ്ഗം:ഒന്നാം ലോക്‌സഭയിലെ അംഗങ്ങൾ വർഗ്ഗം:ഭരണഘടനാ നിർമ്മാണസഭയിലെ അംഗങ്ങൾ വർഗ്ഗം:ഇന്ത്യൻ വിദ്യാഭ്യാസ വിദഗ്‌ദ്ധർ വർഗ്ഗം:സാഹിത്യ അക്കാദമി ഫെലോഷിപ്പ് നേടിയവർ വർഗ്ഗം:മദ്രാസ് ക്രിസ്ത്യൻ കോളേജിലെ പൂർവ്വ വിദ്യാർത്ഥികൾ
രക്തചന്ദനം
വേങ്ങ യുമായി നല്ല സാമ്യമുള്ള ഒരു മരമാണ് രക്തചന്ദനം. രക്തചന്ദനമരത്തിന്റെ ശാസ്ത്രനാമം ടെറോകാർപ്പസ് സൻറ്റാലിനസ് എന്നാണ്. കരിവേങ്ങ, ചെഞ്ചന്ദനം എന്നെല്ലാം അറിയപ്പെടുന്നു. ഈ മരം ഫാബേസീ സസ്യകുടുംബത്തിൽപ്പെടുന്നു. വംശനാശ ഭീഷണിയിലായിരുന്ന രക്തചന്ദനത്തെ ആന്ധ്രാപ്രദേശ് വനം വകുപ്പ് ഒരു സംരക്ഷിതവൃക്ഷമായി പ്രഖ്യാപിച്ചു, ഇപ്പോൾ കഡപ്പ ജില്ലയിൽ വ്യാപകമായി ഈ മരം വളർത്തുന്നുണ്ട്.
ആയുർവ്വേദത്തിൽ
ത്വക്ക് രോഗങ്ങൾ മാറ്റാനുപയോഗിക്കുന്ന ഒരു ആയുർവ്വേദമരുന്നാണു് രക്തചന്ദനം. ഇതു് ഒരു സൌന്ദര്യവർദ്ധക വസ്തുവായും ഉപയോഗിക്കുന്നു. മുഖക്കുരു, മുഖത്തെ പാടുകൾ എന്നിവ മാറ്റാൻ രക്തചന്ദനം പനിനീരിൽ അരച്ച് പുരട്ടാറുണ്ടു് ..
ചെടികൾ തയ്യാറാക്കുന്ന വിധം
ചിറകുള്ള രക്തചന്ദനത്തിന്റെ വിത്തുകൾ, കാറ്റിൽ പറന്നാണു് വിത്തുവിതരണം നടത്തുന്നതു്. വിളഞ്ഞുകഴിഞ്ഞ വിത്തുകൾ പൊഴിയുന്നതിനു മുമ്പായി മരത്തിൽ നിന്നും ശേഖരിച്ച് ഉണക്കി സൂക്ഷിക്കാറുണ്ടു്.
കൃഷിരീതി
നല്ല നീർവാർച്ചയും സൂര്യപ്രകാശവും ലഭിക്കുന്ന മലമ്പ്രദേശങ്ങളാണ് രക്തചന്ദനത്തിന്റെ കൃഷിക്ക് വളരെ അനുയോജ്യം. കേരളത്തിലെ തീരപ്രദേശങ്ങൾ ഒഴിച്ചുള്ള പ്രദേശങ്ങൾ രക്തചന്ദനമരത്തിന്റെ വളർച്ചയ്ക്ക് പറ്റിയതാണ്.
മറ്റു കാര്യങ്ങൾ
കോട്ടയം ജില്ലയിലെ കടുത്തുരുത്തി ആദിത്യപുരം ക്ഷേത്രത്തിൽ പ്രസാദമായി ഉപയോഗിക്കുന്നത് രക്തചന്ദനമാണ്.
ടു ഹാഫ് ടൈംസ് ഇൻ ഹെൽ
1962-ൽ പുറത്തിറങ്ങിയ  പ്രശസ്തമായ ഒരു ഹംഗേറിയൻ സിനിമയാണ് ടു ഹാഫ് ടൈംസ് ഇൻ ഹെൽ (ഇംഗ്ലീഷ്: Two half times in Hell),(ഹംഗറി: Két félidő a pokolban). ഫുട്ബോളിനെ ആസ്പദമാക്കി നിർമ്മിച്ചിട്ടുള്ള സിനിമകളിൽ ഏറ്റവും മഹത്തരമായത് എന്ന് പ്രകീർത്തിക്കപ്പെടുന്ന ഒന്നാണ് ഇത്. ഫുട്ബോൾ കളിയെ ഫാസിസത്തിനെതിരെയുള്ള ചെറുത്തുനിൽപ്പിന്റെ പശ്ചാത്തലത്തിൽ ആഖ്യാനത്തിൽ ഉൾകൊള്ളിച്ചിരിക്കുന്നു.പ്രശസ്തനായ സോല്താൻ ഫാബ്രിയാണ് ഈ സിനിമ സംവിധാനം ചെയ്തിരിക്കുന്നത്.
കഥാസംഗ്രഹം
ജർമ്മൻ അധിനിവേശത്തിൻ കീഴിലെ ഹങ്കറിയിലാണ് കഥ നടക്കുന്നത്. സ്വാതന്ത്ര്യത്തിന്റെ സ്വപ്നങ്ങൾ മാത്രം ശേഷിച്ചിട്ടുള്ള ഏതാനും തടവുകാരാണ് സിനിമയിലെ പ്രധാന കഥാപാത്രങ്ങൾ. ബാരക്കിലെ,മുൻ ദേശീയ ഫുട്ബോൾ ടീമംഗമായിരുന്ന ഡിയോ എന്ന തടവുപുള്ളിയെ മേധാവി പ്രത്യേകമായി വിളിപ്പിക്കുന്നു. സൈനികാധിപനായ ഫർഹറിന്റെ ദിനാഘോഷത്തിന്റെ ഭാഗമായി ജർമ്മൻ പട്ടാളക്കാരുടെ ടീമും തടവുകാരുടെ ടീമും തമ്മിലുള്ള ഫുട്ബോൽ മത്സരം സംഘടിപ്പിക്കുകയാണെന്നും പ്രൊഫഷണൽ കളിക്കാരനായ ഡിയോ വേണം ടീം ഉണ്ടാക്കിയെടുക്കാനും നയിക്കാനുമെന്നും അയാളെ അറിയിക്കുന്നു. ഡിയോവിന് ഈ അവസരം തന്റെ സ്വാതന്ത്ര്യത്തിനുള്ള മാർഗ്ഗമായി തോന്നുന്നു. തുടർന്ന് കളിക്കാരായി തിരഞ്ഞെടുക്കപ്പെട്ട തടവുകാർക്ക് നല്ലഭക്ഷണവും ജോലിയിൽ നിന്നുള്ള വിടുതിയും നൽകപ്പെടുന്നു. ഒരു പന്ത് ലഭിക്കുമ്പോൾ ഡിയോ അനുഭവിക്കുന്ന ഹർഷോന്മാദം അളവറ്റതാണ്. പന്ത് ലഭിച്ച ഉടനെ എല്ലാം മറന്ന് അയാളത് തട്ടിക്കളിക്കുന്ന ദ്യശ്യം ഈ സിനിമയിലെ മറക്കാനാകാത്ത കാഴ്ചയാണ്. ഡിയോ ഉത്സാഹത്തോടെ കളിക്കാരെ സംഘടിപ്പിക്കുന്നു. എല്ലാ ദുരിതങ്ങൾക്കിടയിലും അയാളൊരു കളിക്കാരനായി മാറുന്നു. പട്ടിണികോലങ്ങളായ തടവുകാരിൽ നിന്നും ഒരു നല്ല ടീമിനെ രൂപപ്പെടുത്തുന്നു,അയാൾ. ഈ ടീമിന് ലഭിക്കുന്ന സ്വാതന്ത്ര്യം ഉപയോഗിച്ച് അവർ ജയിലിൽ നിന്ന് ഒളിച്ചോടുന്നു,തുടർന്ന് പിടിക്കപ്പെടുന്നു. പട്ടാളനിയമമനുസരിച്ച് അവർക്ക് ലഭിക്കേണ്ട വധശിക്ഷയിൽ നിന്നും ഫുട്ബോൾ മാച്ച് തീരുന്നതുവരെ ഒഴിവാക്കുന്നു. പക്ഷെ അത്തരത്തിലൊരു ജീവൻ തങ്ങൾക്ക് വേണ്ടെന്ന് ഒരേ സ്വരത്തിൽ അവർ പറയുന്നു. തുടർന്ന് കമാന്റർ കളി നടക്കുന്നതിനു വേണ്ടിയെങ്കിലും അവർക്ക് ശുഭപ്രതീക്ഷ നൽകുന്നു: കളി പൊരുതി ജയിക്കുക;നിങ്ങളുടെ ശിക്ഷയിൽ എന്തെങ്കിലും ഇളവ് പ്രതീക്ഷിക്കാം എന്നാണാ വാഗ്ദാനം. കളി ഇപ്പോൾ അക്ഷരാർഥത്തിൽ ഒരു ജീവന്മരണപ്പോരാട്ടമായി മാറുന്നു. മത്സരത്തിന്റെ ആവേശകരമായ ചിത്രീകരണം ഉദ്വേഗത്തോടെ മാത്രമേ കണ്ടിരിക്കാനാവൂ. തങ്ങളൂടെ കളി എപ്രകാരമാക്കിയാലാണ് തങ്ങൾക്ക് രക്ഷ കിട്ടുക എന്ന് നിർണയിക്കാനാകാതെ ഡിയോ കുഴങ്ങുന്നു. പൊരിഞ്ഞു കളിച്ച് ജർമ്മൻകാരെ തോൽ‌പ്പിച്ചാൽ ആ കുറ്റത്തിനു തന്നെ തങ്ങൾ കൊല്ലപ്പെടാം. അതല്ല, ജർമ്മൻകാർ ജയിച്ചോട്ടെ എന്നു കരുതി ഒത്തുകളിച്ചാലോ,തിന്ന ഭക്ഷണത്തിനും ലഭിച്ച ചെറിയ സ്വാതന്ത്ര്യത്തിനും പ്രത്യുപകാരമുണ്ടായില്ല എന്ന കുറ്റത്തിന് ശിക്ഷിക്കപ്പെടാം. ഒത്തുകളിയിലെ ഫുട്ബോൾ വിരുദ്ധത ബോദ്ധ്യതപ്പെട്ട് കളിക്കാതിരുന്നാലോ അതും ശിക്ഷിക്കാവുന്ന കുറ്റം തന്നെ. ഇപ്രകാരം ഊരാക്കുടുക്കിലാകുന്ന അവർ ആദ്യ ഘട്ടത്തിലെ ആലസ്യം കളഞ്ഞ് ഉഷാറായി കളിക്കുകയും ജർമ്മൻകാർക്കുമേൽ മേൽകൈ നേടുകയുമാണ്. ഇത് ജർമ്മൻ മേധാവിക്ക് സഹിക്കാവുന്നതിലും അപ്പുറമായിരുന്നു. ഫാസിസ്റ്റായ അയാൾ റിവോൾവർ എടുത്ത് തടവുകാരുടെ ടീമിലെ 11 കളിക്കാരെയും തുരുതുരാ വെടിവെച്ച് കൊല്ലുന്നു.
1962-ലെ ബോസ്റ്റൺ സിനിമ ഫെസ്റ്റിവലിൽ ക്രിറ്റിക്സ് പുരസക്കാരത്തിന് ചിത്രം അർഹമായി. 1981-ൽ പുറത്തിറങ്ങിയ പ്രശസ്ത അമേരിക്കൻ ചലച്ചിത്രം "ഐസ്ക്കെപ്പ് ടു വിക്റ്റ്റി" ഈ ചിത്രത്തിന്റെ പുനർനിർമ്മിതിയാണ്.
ടോളമി (വിവക്ഷകൾ)
ടോളമി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
സെക്യുർ ഷെൽ
<font style="vertical-align: inherit;"><font style="vertical-align: inherit;">സുരക്ഷിതമല്ലാത്ത നെറ്റ്വർക്കിലെ സുരക്ഷിത നെറ്റ്വർക്കുകൾക്കുള്ള ഒരു ക്രിപ്റ്റോഗ്രാഫിക് നെറ്റ്വർക്ക് പ്രോട്ടോക്കോളാണ് സെക്യുർ ഷെൽ (എസ്എസ്എച്ച്). വിദൂര പ്രവേശനത്തിനായി കമ്പ്യൂട്ടർ സംവിധാനങ്ങൾ ഉപയോഗിക്കുന്ന ഉപയോക്താക്കൾക്ക് ഏറ്റവും മികച്ച ഉദാഹരണമാണ് ആപ്ലിക്കേഷൻ.
<font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;">ഒരു ക്ലയന്റ്-സെർവർ ആർക്കിടക്ചറിലുള്ള ഒരു സുരക്ഷിതമല്ലാത്ത ചാനലിനെ എസ്എസ്എച്ച് ,എസ്എസ്എച് സർവർ ഉപയോഗിച്ചു് എസ്എസ്എച് ക്ലയന്റ് പ്രയോഗത്തിനു് കണക്ട് ചെയ്യുന്നു. റിമോട്ട് കമാൻഡ്-ലൈൻ ലോഗിൻ, റിമോട്ട് കമാൻഡ് എക്സിക്യൂഷൻ എന്നിവ സാധാരണ പ്രയോഗങ്ങളിൽ ഉൾപ്പെടുന്നു. എന്നാൽ ഏതു് നെറ്റ്വർക്ക് സർവീസും എസ്എസ്എച് വഴി സുരക്ഷിതമാക്കാം. പ്രോട്ടോക്കോൾ സ്പെസിഫിക്കേഷൻ രണ്ട് പ്രധാന പതിപ്പുകൾ തമ്മിൽ വേർതിരിക്കുന്നു, എസ്എസ്എച്-1, എസ്എസ്എച്-2 എന്നിങ്ങനെ സൂചിപ്പിക്കുന്നു.
യുണിക്സ് പോലുള്ള ഓപ്പറേറ്റിങ് സിസ്റ്റങ്ങളിൽ ഷെൽ അക്കൌണ്ടുകൾ ലഭ്യമാക്കുന്നതിനുള്ള പ്രോട്ടോക്കോളിലെ ഏറ്റവും ദൃശ്യമായ പ്രയോഗം, വിൻഡോസിൽ ചില പരിമിത ഉപയോഗവും കാണുന്നു. 2015 ൽ, ഭാവിയിലുള്ള റിലീസിൽ എസ്എസ്എസിനു നേരെയുള്ള പിന്തുണ ഉൾപ്പെടുത്തുമെന്ന് മൈക്രോസോഫ്റ്റ് പ്രഖ്യാപിച്ചു.
ടെൽനെറ്റ് ന് പകരം ബേക്കിയുടെ  ആർലോഗിൻ, ആർഎസ്എസ്എച്പ്രോ ട്ടോക്കോളുകൾ പോലുള്ള അനൌദ്യോഗിക റിമോട്ട് ഷെൽ പ്രോട്ടോക്കോളുകൾക്കുള്ള എസ്എസ്എഷാണു് രൂപകൽപന ചെയ്തിരിയ്ക്കുന്നത്. ഈ പ്രോട്ടോക്കോളുകൾ പ്ലെയിൻ ടെക്നോളജിയിൽ വിവരങ്ങൾ, പ്രത്യേകിച്ച് രഹസ്യവാക്കുകൾ എന്നിവ അയയ്ക്കുന്നു, പാക്കറ്റ് വിശകലനം ഉപയോഗിച്ച് അവയ്ക്ക് ഇടപെടലിലൂടെയും വെളിപ്പെടുത്തലിലൂടെയുമുള്ള അനായാസമായ മാറ്റങ്ങൾ വരുത്തുന്നു. എസ്എസ്എച്ച് ഉപയോഗിച്ചുള്ള എൻക്രിപ്ഷൻ, ഇൻറർനെറ്റ് പോലുള്ള ഒരു സുരക്ഷിതമല്ലാത്ത നെറ്റ്വർക്കിനെപ്പറ്റിയുള്ള രഹസ്യസ്വഭാവവും ഇൻറർലിറ്റിയും നൽകാൻ ഉദ്ദേശിച്ചുള്ളതാണ്. എഡ്വേർഡ് സ്നോഡൻ പുറത്തുവിട്ട ഫയലുകൾ ദേശീയ സുരക്ഷാ ഏജൻസി ചിലപ്പോൾ എസ്എസ്എച്ച് ഡീക്രിപ്റ്റ് ചെയ്യുമെന്ന് സൂചിപ്പിക്കുന്നു, ഇത് എസ്എസ്എച്ച് സെഷനുകളുടെ ഉള്ളടക്കം വായിക്കാൻ അനുവദിക്കുന്നു.
2017 ജൂലൈയിൽ മൈക്രോസോഫ്റ്റ് വിൻഡോസ് അല്ലെങ്കിൽ ഗ്നു / ലിനക്സ് ഓപ്പറേറ്റിങ് സിസ്റ്റത്തിൽ പ്രവർത്തിക്കുന്ന കമ്പ്യൂട്ടറുകളിൽ എസ്എസ്എച്ച് കണക്ഷനുകൾ സംവദിക്കാവുന്ന കമ്പ്യൂട്ടറുകളിൽ ഇൻസ്റ്റാൾ ചെയ്യാനുള്ള ഉപകരണങ്ങളെ യുഎസ് സെൻട്രൽ ഇന്റലിജൻസ് ഏജൻസി വികസിപ്പിച്ചതായി വിക്കിലീക്സ് ഉറപ്പിച്ചു.
നിർവ്വചനം
മറ്റൊന്നു് ഉപയോക്താവിനെ അല്ലെങ്കിൽ പ്രോഗ്രാമുകൾ രഹസ്യവാക്ക് നൽകാതെ തന്നെ പ്രവേശിയ്ക്കുവാൻ അനുവദിയ്ക്കുന്നതിനു് സ്വയമേ സൃഷ്ടിച്ച പബ്ലിക്-പ്രൈവറ്റ് കീ ജോഡി ഉപയോഗിയ്ക്കുക. ഈ സാഹചര്യത്തിൽ, ആർക്കും വ്യത്യസ്ത കീകളുടെ പൊരുത്തമുള്ള ജോഡിയെ (പൊതുവും സ്വകാര്യവും) സൃഷ്ടിക്കാൻ കഴിയും. പൊരുത്തമുള്ള സ്വകാര്യ കീയുടെ ഉടമസ്ഥന് ആക്സസ് അനുവദിക്കുന്നതിന് എല്ലാ കമ്പ്യൂട്ടറുകളിലും പൊതു കീ സ്ഥാപിച്ചിരിക്കുന്നു (ഉടമ സ്വകാര്യ കീ രഹസ്യം നിലനിർത്തുന്നു). സ്വകാര്യ കീ അടിസ്ഥാനമാക്കിയുള്ള ആധികാരികത ഉറപ്പാക്കുന്ന സമയത്ത്, ആധികാരികത ഉറപ്പാക്കുന്നതിനിടയിൽ തന്നെ, കീ സ്വയം നെറ്റ്വർക്ക് വഴി മാറ്റപ്പെടുകയില്ല. പബ്ലിക് കീ നൽകുന്ന ഒരേ വ്യക്തിയും പൊരുത്തമുള്ള സ്വകാര്യ കീക്കും സ്വന്തമാണോ എന്ന് SSH മാത്രം പരിശോധിക്കുന്നു. SSH ന്റെ എല്ലാ പതിപ്പുകളിലും അറിയപ്പെടാത്ത പൊതു കീകൾ പരിശോധിച്ചുറപ്പിക്കേണ്ടത് പ്രധാനമാണ്, അതായത് പൊതു കീകൾ ഐഡന്റിറ്റികളുമായി ബന്ധപ്പെടുത്തുക.
References
വർഗ്ഗം:കമ്പ്യൂട്ടർ ശൃംഖലാ പ്രൊട്ടോക്കോളുകൾ
ഇന്റർനെറ്റ് ഗ്രൂപ്പ് മാനേജ്മെന്റ് പ്രോട്ടോകോൾ
<font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;">ഐപിപതിപ്പു4 നെറ്റ്വർക്കുകളിൽ ബഹുഭാഷാ ഗ്രൂപ്പ് അംഗത്വങ്ങൾ സ്ഥാപിക്കുന്നതിനായി ഹോസ്റ്റുകൾ ഉപയോഗിക്കുന്നതും അടുത്തുള്ള റൂട്ടറുകൾ ഉപയോഗിക്കുന്നതുമായ ഒരു കമ്മ്യൂണിക്കേഷൻ പ്രോട്ടോക്കോളാണ് ഇൻറർനെറ്റ് ഗ്രൂപ്പ് മാനേജ്മെന്റ് പ്രോട്ടോകോൾ. ഐപി മൾട്ടികാസ്റ്റിന്റെ ഒരു അവിഭാജ്യഘടകമാണ് ഐജിഎംപി.
<font style="vertical-align: inherit;"><font style="vertical-align: inherit;">ഓൺലൈൻ സ്ട്രീമിംഗ് വീഡിയോ, ഗെയിമിംഗ് എന്നിവ പോലുള്ള ഒന്നോ അതിലധികമോ നെറ്റ്വർക്കിങ് ആപ്ലിക്കേഷനുകൾക്ക് ഐജിഎംപി ഉപയോഗിക്കാൻ കഴിയും, മാത്രമല്ല ഇത്തരം ആപ്ലിക്കേഷനുകളെ പിന്തുണയ്ക്കുമ്പോൾ കൂടുതൽ കാര്യക്ഷമമായ വിഭവങ്ങൾ ഉപയോഗിക്കാൻ കഴിയും.
<font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;"> ഐപിപതിപ്പു4  നെറ്റ്വർക്കുകളിൽ  ഇൻറർനെറ്റ് ഗ്രൂപ്പ് മാനേജ്മെന്റ് പ്രോട്ടോകോൾ ഉപയോഗിക്കുന്നു. ഐപി പതിപ്പു6 നെറ്റ്വർക്കുകളിൽ മൾട്ടികാസ്റ്റ് മാനേജ്മെൻറ് കൈകാര്യം ചെയ്യുന്നത്  ഇൻറർനെറ്റ് ഗ്രൂപ്പ് മാനേജ്മെന്റ് പ്രോട്ടോകോൾ ന്റെ   ഐപി എൻക്യാപ്ലേഷനിൽ നിന്നും വ്യത്യസ്തമായി ICMPv6 ന്റെ ഭാഗമായ മൾട്ടികാസ്റ്റ് ലിസണർ ഡിസ്കവറി (എംഎൽഡി) ആണ്.
<font style="vertical-align: inherit;"><font style="vertical-align: inherit;">വാസ്തുവിദ്യ
<font style="vertical-align: inherit;"><font style="vertical-align: inherit;"> ഇൻറർനെറ്റ് ഗ്രൂപ്പ് മാനേജ്മെന്റ് പ്രോട്ടോകോൾ  ഉപയോഗിച്ചു് ഒരു മൾട്ടികാസ്റ്റ് സേവനം നൽകുന്നതിനായി തയ്യാറാക്കിയ ഒരു നെറ്റ്വർക്ക് ഈ അടിസ്ഥാന ശൈലി ഉപയോഗിയ്ക്കാം:
<font style="vertical-align: inherit;"><font style="vertical-align: inherit;">ക്ലയന്റ് കമ്പ്യൂട്ടറിനും പ്രാദേശിക മൾട്ടികാസ്റ്റ് റൂട്ടറിനും ഇടയിൽ ഇൻറർനെറ്റ് ഗ്രൂപ്പ് മാനേജ്മെന്റ് പ്രോട്ടോകോൾ   പ്രവർത്തിക്കുന്നു. ഇൻറർനെറ്റ് ഗ്രൂപ്പ് മാനേജ്മെന്റ് പ്രോട്ടോകോൾ  ഇടപാടുകൾ കാണിക്കുന്ന സ്വിച്ചുകൾ ഈ  ഇടപാടുകൾ നിരീക്ഷിക്കുന്നതിലൂടെ പ്രയോജനപ്രദമായ വിവരങ്ങൾ നൽകുന്നു. പ്രോട്ടോകോൾ ഇൻഡിപൻഡ്ന്റ് മൾട്ടികാസ്റ്റ് (പിഐഎം) പിന്നീട് ലോക്കൽ ആൻഡ് റിമോട്ട് മൾട്ടികാസ്റ്റ് റൂട്ടറുകൾക്കിടയിൽ, മൾട്ടികാസ്റ്റ് സെർവറിൽ നിന്ന് മൾട്ടികാസ്റ്റ് ക്ലയന്റുകൾക്ക് മൾട്ടികാസ്റ്റ് ട്രാഫിക്ക് ഡയറക്ട് ചെയ്യാനായി ഉപയോഗിക്കുന്നു.
<font style="vertical-align: inherit;"><font style="vertical-align: inherit;">ICMP പോലുള്ള മറ്റ് നെറ്റ്വർക്ക് മാനേജ്മെന്റ് പ്രോട്ടോക്കോളുകൾ പോലെ തന്നെ നെറ്റ്വർക്ക് ലേയറിൽ  ഇൻറർനെറ്റ് ഗ്രൂപ്പ് മാനേജ്മെന്റ് പ്രോട്ടോകോൾ  പ്രവർത്തിക്കുന്നു.
<font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;">ഒരു ഹോസ്റ്റിനും ഒരു റൂട്ടറിനുള്ളിലും ഇൻറർനെറ്റ് ഗ്രൂപ്പ് മാനേജ്മെന്റ് പ്രോട്ടോകോൾ   നടപ്പിലാക്കുന്നു. ഒരു റൌട്ടർ ഈ അഭ്യർത്ഥനകൾ ശ്രദ്ധിക്കുകയും കാലാകാലങ്ങളിൽ സബ്സ്ക്രിപ്ഷൻ ചോദ്യങ്ങൾ അയക്കുകയും ചെയ്യുന്ന സമയത്ത് ഒരു ഹോസ്റ്റിന്റെ പ്രാദേശിക റൌട്ടറിലൂടെ ഒരു ഗ്രൂപ്പിലേക്ക് അംഗത്വം ആവശ്യപ്പെടുന്നു. ഈ അന്വേഷണ ഫംഗ്ഷൻ നടത്താൻ സബ്നെറ്റിന് ഒരു റൗട്ടർ തിരഞ്ഞെടുക്കുന്നു. വലിയ ഐപി മൾട്ടികാസ്റ്റ് ശേഷി ഇല്ലാതിരുന്നാൽ ഐജിഎംപി സ്നോപിംഗ് സവിശേഷതകൾ അനുവദിക്കുന്ന ഐജിഎംപി ക്യുറിജറിന്റെ കഴിവ് ചില ബഹുമുഖ സ്വിക്കുകളിൽ ഉൾപ്പെടുന്നു.
<font style="vertical-align: inherit;"><font style="vertical-align: inherit;"><font style="vertical-align: inherit;"><font style="vertical-align: inherit;">ചില ആക്രമണങ്ങൾക്ക് ഐജിഎംപി ദുർബലമാണ്, ആവശ്യമില്ലെങ്കിൽ ഫയൽ അപ്രാപ്തമാക്കാൻ ഫയർവാളുകൾ സാധാരണ അനുവദിക്കും   <font style="vertical-align: inherit;"><font style="vertical-align: inherit;"><font style="vertical-align: inherit;">